Reforma obrazovanja u Sremu, kao podrška privrednom razvoju – Ozon Media\nReforma obrazovanja u Sremu, kao podrška privrednom razvoju\nSremska Mitrovica – U Gradskoj kući u Sremskoj Mitrovici juče je održana javna tribina pod nazivom: „Reforma obrazovanja u Sremu, kao podrška privrednom razvoju“, u organizaciji Odbora za obrazovanje, nauku, kulturu, omladinu i sport Skupštine AP Vojvodine i uprave grada Sremska Mitrovica, uz podršku Misije OEBS-a u Srbiji.\nTribina je bila organizovana s ciljem da se na jednom mestu okupe relevantni činioci društvenog i političkog života, kako bi kroz aktivan dijalog razmenili iskustva, mišljenja, znanja i informacije i tako zajednički dali svoj doprinos unapredjenju školovanja obrazovnih profila koji odgovaraju potrebama tržišta rada. Na tribini su govorili predsednica Odbora za obrazovanje, nauku, kulturu, omladinu i sport Skupštine AP Vojvodine prof. dr Svetlana Lukić Petrović, Pokrajinski sekretar za rad, zapošljavanje i ravnopravnost polova Miroslav Vasin, gradonačelnik Sremske Mitrovice Branislav Nedimović, rektor Univerziteta u Novom Sadu prof. dr Miroslav Vesković, predstavnica Misije OEBS-a u Srbiji Karin Vagner i pomoćnik direktora VIP Fonda Biljana Slavković.\nO načinu školovanja obrazovnih profila u skladu sa zahtevima tržišta rada govorili su i predstavnici škola,\nUniverziteta, studentskih organizacija, lokalnih Uprava za obrazovanje, Kancelarija za mlade, Nacionalne službe za zapošljavanje, Privredne komore kao i preduzetnici.\nOtvarajući skup, predsednica Odbora prof. dr Svetlana Lukić Petrović je naglasila da su napori koje\nSkupština i Vlada AP Vojvodine preduzimaju u cilju stvaranja dobrih uslova za obrazovanje mladih već prepoznati u evropskom sistemu obrazovanja. Ona je napomenula da je Odbor na svojoj poslednjoj\nsednici doneo zaključak da se počne sa serijom tribina posvećenih temi obrazovanja i da je dogovoreno da se prva takva tribina održi upravo u Sremu.“ Skupština AP Vojvodine već tri godine uspešno saradjuje na različitim projektima sa Misijom OEBS-a, u Srbiji. Za sve nas koji se bavimo ovim poslom su najvažnija pitanja koja se odnose na mlade, na različite vrste edukacija i na sve one reforme koje će nam omogućiti\nda sutra budemo prepoznati u evropskom prostoru“, kazala je prof. dr Svetlana Lukić Petrović.\nPokrajinski sekretar za rad, zapošljavanje i ravnopravnost polova Miroslav Vasin je ukazao na činjenicu da su reforme u obrazovnom sistemu i tržište rada usko povezani i dodao da je optimista po pitanju povećanja broja zaposlenih u Vojvodini u narednom periodu. „Poslednje tri godine postoji kvalitetna veza\nizmedju pokrajinske Vlade i novosadskog Univerziteta u smislu kreiranja upisne politike na Fakultete koji obrazuju profile prema zahtevima tržišta rada i taj proces već daje rezultate“, rekao je Vasin. On je dodao da će otvaranjem Edukativnog centra za obuku zaposlenih ti rezultati biti još bolji i da će doprineti da se ispune standardi Evropske unije u toj oblasti.\nRektor novosadskog Univerziteta prof. dr Miroslav Vesković je rekao da Univerzitet kao najvažnija obrazovna ustanova u pokrajini ima niz posebnih zadataka. „Osim što težimo da budemo prepoznati u obrazovnom sistemu Evropske unije, imamo i vrlo jasnu obavezu da uz pomoć Vlade AP Vojvodine\nradimo na formiranju kadrova koji su potrebni našoj privredi. U tom smislu mi se trudimo da broj upisanih studenata odgovara potrebama tržišta, što se u poslednje vreme pre svega odnosi na tehničke i\ntehnološke smerove, zbog čega dodatno stimulišemo takve studije“, rekao je rektor prof. dr Miroslav Vesković na tribini posvećenoj reformi obrazovanja u Sremu, kao podršci privrednom razvoju tog dela\nVojna vežba na teritoriji Sremske Mitrovice\n26.09.2012. Ozon Komentari su isključeni na Srušio se avion u naseljeni deo Nove Pazove\nDanas sunce, sutra sneg\n31.01.2015. Ozon Komentari su isključeni na Danas sunce, sutra sneg\nŽito i dalje samo na skladitenje\n08.07.2011. Ozon Komentari su isključeni na Žito i dalje samo na skladitenje


Naučnici pozivaju na odlaganje druge doze Fajzer/Biontekove vakcine - MagazinNina\nNaučnici su pozvali vlade da odlože primjenu druge doze vakcine Fajzer/Biontek protiv koronavirusa jer se već nakon prve doze pokazuje njegova visoka efikasnost od 92,6 odsto.\nKanadski epidemiolog Danuta Skowronski i Gaston De Seres, profesor kanadskog medicinskog fakulteta univerziteta Laval, u radu objavljenom u časopisu „New England Journal of Medicine“ kažu da se njihovi zaključci zasnivaju na dokumentaciji koju je Fajzer podnio Američkoj agenciji za hranu i ljekove (FDA).\nUpozoravaju i da još nije poznato koliko dugo traje zaštita koju pruža jedna doza vakcine zasnovane na informacionoj RNK (mRNA), ali ističu da davanje druge doze mjesec dana nakon prve pruža „kratkoročno malo dodatne koristi“.\nFajzer za svoju vakcinu preporučuje davanje dvije doze u razmaku od 21 dana i još nije testirao druge rasporede vakcinisanja, pa je poručio da je odluka o davanju samo jedne doze stvar zdravstvenih vlasti.\n„Mi u Fajzeru vjerujemo da zdravstvene vlasti moraju da ispitaju druge rasporede vakcinisanja da bi obezbijedile da vakcina pruža najvišu moguću zaštitu“, dodala je kompanija.


Niška televizija » U Beogradu 5, u Nišu 29 personalnih asistenata (VIDEO)\nObjavljeno 06.02.2015. 14:53\nU Nišu svakodnevno 29 personalnih asistenata brine o osobama sa invaliditetom i pomažu im u rešavanju svakodnevnih životnih problema. Zbog administrativnih problema došlo je do malog zastoja u finansiranju na početku godine, ali su oni sada otklonjeni i realzicaja projekta je nastavljena. Za ovaj human posao grad Niš je ove godine izdvojio oko 13 i po miliona dinara.\nGrad Niš je vodeći u Srbiji kada je o projektu personalnih asistenata reč. Za razliku od Beograda koji ima 5, Niš ima 29 asistenata ovakve vrste. Ipak, ono čemu se teži je da ovaj projekat dobije dugoročno zagarantvano finasiranje iz budžeta.\nUslov za dobijanje personalnog asistenta je 100% invaliditet kao i to da korisinik bude student ili zaposlen, tj. društveno aktivan. Cilj je da naredne godine u ovaj projekat bude uključen veći broj ljudi jer postoji još mnogo osoba kojima je personalni asistent preko potreban, kažu iz udurženja paraplegičara.


Rukometaši Radničkog 1964 dočekuju Vranjance (petak, 18.30 h) | Kragujevački sport\nU poslednjoj utakmici pred svojim navijačima ove jeseni, rukometaši Radničkog 1964 odmeriće snage sa ekipom Vranja 1957. Ovaj meč igra se u petak, 30. novembra od 18 časova i 30 minuta u hali „Jezero“.\nKragujevčani su na dobrom putu da prezime na liderskoj poziciji u Super B ligi. Dva kola pre odlaska na zimsku pauzu četa Aleksandra Radosavljevića ima dva boda prednosti u odnosu na prve pratioce, leskovačku Dubočicu 54 i Belu Palanku.\nPredstojeći duel sa prošlogodišnjim vicešampionom, ekipom Vranja, biće od izuzetne važnosti za kragujevačke rukometaše. Pobedom bi ekipa Radničkog 1964 sačuvala bodovnu prednost u odnosu na svoje glavne rivale, pa bi i znatno rasterećenije dočekala teško gostovanje u Beloj Palanci narednog vikenda.\nNaravno, tu je i želja da se navijači obraduju novom pobedom, čime bi se na najbolji način zaokružila ova uspešna polusezona.\n– U goste nam dolazi prošlogodisnji vicešampion u malo izmenjenom sastavu u odnosu na prethodnu sezonu, ali i dalje jako neugodan rival. Uz agresivnu odbranu odlikuje ih brza, hrabra igra na veliki broj golova. Na nama je da prezentiramo svoj prepoznatljiv stil igre i da čvrstom odbranom, raznovrsnim napadom i dobrim kontranapadom opravdamo ulogu favorita, i da u poslednjoj prvenstvenoj utakmici pred našom publikom u ovoj polusezoni upišemo nova dva boda. – poručio je pivotmen Aleksandar Janićijević.\nRukometaši Radničkog dočekuju Kolubaru (petak, 19.30h)


Kako izgleda PROSEČNI AUTO u RS? - AutoZona.rs\nKako izgleda PROSEČNI AUTO u RS?\nDatum: 10.04.2017 • Pošalji komentar • Pogledano: 135\nVolkswagen dizel star 17 godina, kupljen na kredit i pregledan jedanput godišnje, pred registraciju. Tako izgleda "foto robot" prosečnog automobila u Republici Srpskoj. Osim ovog VW "stereotipa", trgovci automobilima ukazuju na promenu svesti građana RS po pitanju šta je to pouzdan i poželjan automobili. Tako je sve primetniji prodor na ovo tržište francuskih marki (Pežo, Sitroen i Reno), čiji su automobili u istoj klasi osetno jeftiniji od neprikosnovenog folksvagena. Ipak, od skoro 385.000 registrovanih vozila u Republici Srpskoj, oko 123.000 ili skoro 40% su neki od VW modela.\nGolf dvojka, nekadašnji san...\nProsečna starost motornih vozila u RS je sledeća:\nAutomobili - 17 godina\nAutobusi - 15 godina\nKamioni - 20 godina\nIako je uvoz novih automobila, pa među njima i limuzina Mercedes u porastu, većina stanovnika Srpske o takvom luksuzu može samo da sanja. Dok običan svet vozi uglavnom punoletne automobile, oni iz više srednje klase opredeljuju se za vozila niže srednje klase - automobile stare do pet godina, za koje su dileri spremni da ponude i garanciju.\nPežo 308, jedan od trenutno najtraženijih modela u Republici Srpskoj\nKao što je nekada san ljudi na ovim prostorima bio crveni golf dvojka, danas sanjaju metalik sivi Pežo 308 ili Sitroen 4, kupljen naravno od prvog vlasnika.\nBiH: LUKSUZ na lošim putevima\nNEMA ZIME: Ovo su 10 najskupljih automobila uvezenih u BiH u ovoj godini\nKupci se najčešće opredeljuju za dizel automobile, zapremine motora od 1.6 do 2.0, za koje su spremni da plate od 15 do 17 hiljada KM. Oko 60% ovakvih vozila se proda za gotovinu, dok preostalih 40% ode na kredit ili lizing.\nU prošloj godini je porastao uvoz novih automobila, dok je uvoz polovnjaka donekle smanjen\nKako smo nedavno pisali, broj uvezenih automobila u Republici Srpskoj u prošloj godini je znatno porastao, ali samo kad su u pitanju nova vozila. U 2016. u RS je uvezeno skoro duplo više nego godinu ranije, a kada su u pitanju polovnjaci, njih je uvezeno 300 manje nego 2015. godine.\nuvoz automobila, republika srpska, peugeot 308, citroen c4, golf dvojka\nU NOVOJ ULOZI Sale Đorđević po službenoj...\nONI UNIŠTAVAJU FUDBAL Možeš da kupiš...


BalkanMagazin :: KREDITIRANJE EKOLOŠKIH PROJEKATA U KOSTOLCU\nKREDITIRANJE EKOLOŠKIH PROJEKATA U KOSTOLCU\npetak, 29. januar 2010 18:04\nU zaštitu životne sredine 17,85 miliona evra (foto: deponija pepela u TE Kostolac)\nElektroprivreda Srbije je danas potpisala značajan ugovor sa konzorcijum koji čine Clyde Bergeman, sa podizvođačima Gošom Montaža i Gošom FOM, vredan 17,85 miliona evra. Od ugovorene sume srpskim kompanijama će pripasti 40 odsto vrednosti, čime je još jednom na konkretnom poslu pokazana podrška EPS-a srpskoj privredi.\nUgovor je u ime Elektroprivrede Srbije potpisao generalni direktor EPS-a Dragomir Marković, u ime TE-KO Kostolac, Dragan Jovanović, u ime lidera konzorcijuma - firme Clyde Bergeman, ugovor je potpisao Džef Hadson, generalni direktor dela ove kompanije, koja se bavi otpepeljivanjem, a u ime lokalnog dela konzorcijuma Branko Šljivar, generalni direktor Goša Montaže.\nCeo projekat koji omogućava nastavak realizacije poslova u oblasti zaštite životne sredine u kostolačkom energetskom basenu finansiraće Državna nemačka razvojna banka (KfW) i EPS.KfW banka učestvuje sa oko 12 miliona evra, a ostatak je EPS-ov deo i on će se koristiti za plaćanje domaćih, odnosno lokalnih firmi, koje učestvuju u ovom poslu.\nReč je o zameni postojećeg sistema za transport pepela i šljake malovodnim hidrauličkim sistemom transporta, koji će značajno smanjiti uticaj postrojenja na vodu, zemljište i vazduh u blizini elektrana.\nOvaj projekat i projekat rekonstrukcije elektrofiltera takođe će biti realizovani i na TE Kostolac B (Drmno) u toku 2010. i 2011. godine na oba bloka, što predstavlja realizaciju Akcionog plana zaštite životne sredine (Faza 1) za kostolački region.\n- Nadam se da će ceo ovaj posao da se obavi u planiranim rokovima. To nam je veoma značajno, jer je reč o važnim projektima koji treba da omoguće ovdašnjim termoelektranama moderne ekološke sisteme od koji će korist imati ne samo EPS, već i lokalna zajednica, rekao je Dragomir Marković.


Nikolić: Crvena linija je veoma blizu - Sputnjik Srbija\nNikolić: Crvena linija je veoma blizu\n09:39 28.10.2016 Preuzmite kraći link\nPredsednik Srbije Tomislav Nikolic izjavio je da će vlada imati njegovu bezrezervnu podršku ako poslednje "zahteve" iz Prištine odbaci kao besmislene i da je bio u pravu kada je procenio da "smo veoma blizu crvene linije u pregovorima", koja ne sme da bude pređena ukoliko se poštuju državu i Ustav.\nNikolić je za današnje izdanje Novosti rekao da su u privremenim institucijama u Prištini netačno procenili kako je došlo vreme za postavljanje uslova bez kojih se ne može dalje u pregovorima.\n"Pa i sama Evropska unija se uzdržava od postavljanja uslova čije bi prihvatanje značilo i prihvatanje nezavisnosti južne srpske pokrajine", rekao je Nikolić, stoji na sajtu Novosti.\nŠef države smatra da je bio u pravu kada je procenio da "smo veoma blizu crvene linije u pregovorima, koju ne smemo da predemo ako poštujemo svoju državu i posebno njen Ustav".\n"Albanci pregovore koriste da im Srbija na njima prenese što više prava, a ako ne ide, onda mimo pregovora, bilateralno, traže prijem i članstvo u organizacijama koje bi trebalo da budu organizacije država. To nije osnov za iskreno pregovaranje, kog sa njihove strane nije bilo ni do sada", naglasio je Nikolić.\nList podseća da je Nikolić svojevremeno predlagao da se u dijalog uvede princip "da ništa nije dogovoreno, dok sve ne bude dogovoreno".\nKosovo i Metohija, pregovori, Tomislav Nikolić


Britanija: Ruska vojska iza sajber napada\nIzvor: VOA, 04.Okt.2018, 11:06\nBriatnski zvaničnici tvrde da je ruska vojna obaveštajna služba GRU iza najnovijeg talasa globalnih napada u sajber prostoru. Ministar inostranih poslova Džeremi Hant rekao je da je GRU odgovorna za "neselektivne i nemarne" napade protiv političkih institucija, biznisa, medija i sportova. Bitanski Nacionalni centar za sajber bezbednost zaključio je da su hakeri, koji stoje iza brojnih napada, identifikovani kao osoblje GRU-a. Agencija tvrdi da su četiri nova napada povezana sa GRU-om, kao i prethodni sajber napadi. Navodi se da su napadi na Svetsku antidoping agenciju, ukrajinski transportni sistem i na predsedničku trku 2016. godine u SAD, vrlo verovatno delo GRU-a. Britanski zvaničnici ranije su krivili GRU za napad nervnim agensom na bivšeg ruskog špijuna Sergeja Skripala i njegovu ćerku Juliju, u martu u engleskom gradu Solsberiju. Rusija negira bilo kakvu umešanost.\nMinistarstvo spoljnih poslova Rusije odbacilo je danas tvrdnje britanskih i australijskih vlasti da ruska vojna obaveštajna služba GRU stoji iza novog talasa globalnih sajber napada...Portparol ruskog ministarstva inostranih poslova Marija Zaharova odbacila je ove optužbe kao "velike izmišljotine".Britanski...


Peti festival muzičkog dokumentarnog filma u Beogradu - Kulturni kišobran\nPeto izdanje festivala muzičkog dokumentarnog filma Dok’N’Ritam održava se od 22. do 25. septembra u Domu kulture “Studentski grad” u Beogradu.\nPod sloganom „Peti D’n’R = čista Petica“ i ove godine posetioce očekuje veliki broj premijera, zanimljiv takmičarski program, nove interesantne muzičke knjige, atraktivne tribinske teme i učesnici koji su obeležili deo istorije regionalne muzičke scene.\nU takmičarskoj selekciji je čak 15 filmova, od kojih će 13 domaća publika imati prilike da pogleda premijerno.\nS ponosom je najavljena svetska premijera filma o najvažnijoj jugoslovenskoj grupi, sastavu „Indexi“. Posebno emotivan momenat je činjenica da će film biti prikazan 23. septembra, na dan rođenja Davorina Popovića, frontmena grupe.\nNa programu su i dokumentarac o legendarnom Tusti iz KUD Idijota, zatim priča o bioskopu sa nekada najvećim platnom na Balkanu, a sada centru urbane kulture, priča o svojevrsnom hodočašću makedonskih repera u Njujorku, o Viktoriji iz Rock kampa za devojčice i dr.\nPrvi put će biti predstavljena knjiga Dušana Vesića “Bunt dece socijalizma – priča o novom talasu”, koja govori o prvoj generaciji muzičara novog talasa i neizmernom, sveobuhvatnom, vanvremenskom uticaju koji su akteri priče ostvarili.\ndok'n'ritam, Dom kulture Studentski grad, Festival, Muzika


Vrtić „Naša djeca“ projektovan je tako da roditeljima i vaspitačima olakša njihov rad\nDragan Marković, 14.01.2022. 1 3 min za čitanje\nBojama, materijalizacijiom i različitim otvorima objekat poprima vizualni identitet dečijeg vrtića.\nNa pojedinim mestima prozori su delimično zatvoreni fiksnim brisolejima.\n#brcko #brisoleji #Mensura Kadric #nasa djeca #Nusret Lukac #obdaniste #roditeljstvo #tobogan #vrtic #Zavoda za planiranje projektovanje\nNema prikaza situacije objekta na parceli, niti podataka o veličini parcele ili odnosu prema susedstvu. Zato se ne može proceniti zauzetost parcele, koja je osnovni urbanistički kriterijum za humano smeštanje dece u lepo dizajniran objekat. Ne može se oceniti uspešnost uređenja dvorišta koje je bar jednako važno za kvalitet arhitekture u službi zdravog odrastanja dece. U Novom Sadu su u višedecenijskoj primeni normativi o potrebnoj površini objekta po detetu, kao i površini kompleksa po detetu, dok je indeks zauzetosti parcele do 40%.


NOVA ARMANI CASA KOLEKCIJA - Lux Life luksuzni portal: Moda, Stil, Trendovi, Kolekcije 2014...\nNOVA ARMANI CASA KOLEKCIJA\nNova Armani/Casa kolekcija je jednostavna, ali i eleganta i vanvremenska...\nKolekcija koristi neobične eco friendly materijale kako bi sačuvala našu životnu sredinu, kao što su na primer finiši od kore bananinog drveta, i tamo, japansko drvo čije zrno reprodukuje pokrete peska u zen baštama.\nArmani dizajneri koriste neverovatne materijale za nameštaj koji ima čiste linije i jednostavne oblike. Kolekcija se sastoji od čitavog spektra proizvoda, uključujući osvetljenje, poklone, stone aksesoare, nameštaj i dekoraciju. Upotreba ekstremno jednostavnih elemenata koji pričaju priču udaljenih svetova, bogatih tradicijom, kao nepalski tepisi i ćilim, tkani uz pomoć antičke veštine koja stvara predivne i sofisticirane apstraktne šablome u predivnim prirodnim nijansama, veoma je neobična.\nPROČITAJTE SLEDEĆI TEKST: NOVA MINACCIOLO KOLEKCIJA\nDomodinamica CENA od 3.230,00 €


Devetnaest godina od Petog oktobra – GMinfo\nPre 19 godina je srušen režim Slobodana Miloševića, a obeležavanje petooktobarskih demonstracija sa minimuma svedeno je na – skoro ništa.\nBezmalo dve decenije kao da su izjele sve niti o koje se petooktobarski duh jedva držao poslednjih godina. Dan uoči ovogodišnjeg 5. oktobra nije bilo najava, podsećanja, čak ni izjava nekadašnjih glavnih aktera svrgavanja Miloševića.\nDa li je 5. oktobar zaista zaboravljen, potisnut ili privremeno skrajnut? Svako će imati odgovor na to i još mnoga pitanja u vezi sa ovim danom, ali u istoriji će ipak ostati zabeležen zauvek.\nDemonstracije su izbile nakon što je Milošević odbio da prizna rezultate izbora za predsednika SR Jugoslavije, 24. septembra 2000.\nOn je na tim izborima izgubio od kandidata DOS-a Vojislava Koštunice, koji je osvojio 50,24 odsto glasova birača, dok je Milošević dobio 37,15 odsto.\nPosle višednevnih protesta i štrajkova širom Srbije, centralne demonstracije održane su 5. oktobra 2000. u Beogradu, gde se na poziv Demokratske opozicije Srbije, predvođene Zoranom Đinđićem, okupilo više stotina hiljada ljudi.\nJedan od najžešćih udaraca režimu zadali su radnici Rudarskog basena „Kolubara“ koji su istrajali u štrajku uprkos svakodnevnim pretnjama režima. Demonstranti su 5. oktobra u Beograd, na plato ispred Savezne skupštine, stigli u kolonama automobila, autobusa i kamiona dugačkim desetine kilometara iz čitave Srbije, probijajući buldožerima policijske blokade na putevima.\nOko 15 časova demonstranti na platou ispred Savezne skupštine, predvođeni liderom Nove Srbije Velimirom Ilićem (u trenerci), ušli su u zgradu saveznog parlamenta. Zgrada je ubrzo demolirana i zapaljena, kao i obližnja zgrada RTS-a u Takovskoj ulici.\nIz zgrade državne televizije, koja je devedesetih zvana i „TV bastilja“, izlazili su novinari koji su tada uređivali njen program, dok je direktor televizije Dragoljub Milanović prebijen u obližnjem Tašmajdanskom parku. Jedan od junaka protesta bio je i Ljubisav Đokić, poznatiji kao Bagerista Džo, koji je svojim bagerom predvodio napad demonstranata na zgradu RTS-a. Bager je tokom demonstracija pogođen sa više metaka.\nSpomen-obeležje sa likom Jasmine Jovanović otkriveno je 5. oktobra 2002. godine u parku između ulica Kneza Miloša, Sarajevske i Mostarske petlje, nedaleko od mesta gde je poginula.\nKomentar: Na današnji dan…


BALABAN: SARADNjA SA PRIVREDOM ZNAČAJNA ZA RAZVOJ NAUČNIH POSTIGNUĆA | SRNA\nSpecijalni servisi 07/04/2019\nBALABAN: SARADNjA SA PRIVREDOM ZNAČAJNA ZA RAZVOJ NAUČNIH POSTIGNUĆA\nBANjALUKA, 7. APRILA /SRNA/ - Najbolji student Tehnološkog fakulteta Univerziteta u Istočnom Sarajevu Dario Balaban iz Bijeljine smatra da je za usavršavanje studenata veoma bitna saradnja fakulteta i privrednih subjekata, što im može biti podstrek da se bave naučnim istraživanjima.\nBalaban je u izjavi Srni istakao da je ponosan što je autor i koautor većeg broja objavljenih naučnih radova, te objasnio da je taj naučno-istraživački rad bio prilika da se posveti oblastima koje ga najviše zanimaju, kao što su polimeri i biopolimeri, elektrohemije, zaštite materijala.\n"Smatram da mladi u Republici Srpskoj imaju dobre uslove da se bave naučnim istraživanjima, ali nisu dovoljno zainteresovani za nauku, između ostalog, i zbog ustaljenih društvenih stereotipa, zbog kojih osjećaju odbojnost prema nauci", rekao je Balaban, koji je već tri godine stipendista Fonda "Dr Milan Jelić".\nPrema njegovim riječima, mlade u Srpskoj potrebno je na različite načine podstaći kako bi se posvetili naučnim istraživanjima i tako ostavili značajniji trag u nauci.\nBalaban, koji se svoje naučne radove objavljivao na konferencijama od republičkog do međunarodnog značaja, a i kongresima, naglasio je da su profesori na većini fakulteta otvoreni za saradnju i da se trude da motivišu studente da putem naučnih istraživanja izađu iz okvira onoga što se uči na predavanjima.\n"Od svih naučnih oblasti na mom fakultetu, najviše me zanimaju tehnološke operacije, hemijsko-reakcijsko inženjerstvo i analiza i optimizacija procesa. Ove oblasti su mi postale zanimljive, jer predstavljaju suštinu hemijskog inženjerstva i tehnologije i osnovni alat svakog hemijskog inženjera", objasnio je Balaban, koji iz svih predmeta ima desetke.\nOn je napomenuo da je trenutno angažovan na izradi diplomskog rada čija je tema usko vezana za tehnološki proces proizvodnje u zvorničkoj fabrici "Alumina".\n"U ovoj fabrici radim eksperimentalni dio svog rada, što mi veoma znači kako bih ideje sproveo u djelo. Nadam se da je ovo samo početak mog naučno-istraživačkog puta i da ću imati priliku da više posvetim ovom pozivu", rekao je Balaban.\nOsim desetki na fakultetu, te svakodnevnog putovanja iz Bijeljine u Zvornik na predavanja, Balaban ostvaruje vrhunske rezultate i u odbojci, kojom se aktivno bavi i trenira od dvanaeste godine.\n"Uz trud, rad i dobro raspoređeno vrijeme sve se može postići, naročito kada imaš motiv i okruženje koje te podržava. Trenutno igram za Odbojkaški klub `Radnik` u Bijeljini, koji mi je više puta izlazio u susret i imao razumijevanja za izostanke sa treninga ili utakmica", rekao je Balaban.\nUPLAĆENO 715.000 KM ZA BORBU PROTIV VIRUSA KORONA\nVIŠKOVIĆ: SRNA PREPOZNATLJIVA PO PRAVOVREMENOM I TAČNOM INFORMISANjU\nSRNA News Roundup /I/ - April 6, 2020\nREŠIĆ: SRNA ZNAČAJAN I PREPOZNATLJIV MEDIJ SRPSKE\nPRESTATI SA POLITIČKIM NADMETANjEM DOK TRAJE BITKA ZA ŽIVOT\nISPUNjENI USLOVI ZA DONOŠENjE DVIJE UREDBE\nPEŠTER ĆE BITI POVEZAN I SA BEOGRADOM I SA SARAJEVOM\nPONOVO USPORENA STOPA SMRTNOSTI


RAZMOTREN NACRT ZAKONA O ZAŠTITI PRAVA NA SUĐENjE U RAZUMNOM ROKU | SRNA\nRAZMOTREN NACRT ZAKONA O ZAŠTITI PRAVA NA SUĐENjE U RAZUMNOM ROKU\nBANjALUKA, 26. FEBRUARA /SRNA/ - Narodna skupština Republike Srpske razmotrila je Nacrt zakona o zaštiti prava na suđenje u razumnom roku kojim se uređuje to pravo, njegova zaštita, kao i pravo na pravično zadovoljenje koje se ostvaruje u sudskom postupku.\nMinistar pravde Republike Srpske Anton Kasipović istakao je u završnoj riječi da bi bio srećan da je stanje u pravosuđu idealno.\n"Ključno je ovdje pitanje odgovornosti sudija i tužilaca koji neopravdano ne postupaju u utvrđenim rokovima", rekao je Kasipović.\nOn je naglasio da bi o ovom nacrtu zakona trebalo održati stručnu raspravu kako bi se došlo do što kvalitetnijeg zakonskog prijedloga.\nTokom skupštinske rasprave o ovom nacrtu zakona, šef Poslaničkog kluba SNSD-a u Narodnoj skupštini Republike Srpske Igor Žunić replicirajući poslaniku SDS-a Nebojši Vukanoviću rekao je da vidi da je on počeo da "uvodi red u pravosuđe", ali da mu je za to trebao zaključak SDA kojim se traži smjena predsjednika Visokog sudskog i tužilačkog savjeta /VSTS/ BiH Milana Tegeltije.\nŽunić je naveo da je Predstavnički dom parlamenta BiH na zahtjev poslanika SDS-a Dragana Mektića prihvatio da po hitnom postupku razmatra Prijedlog zakona o prestanku mandata VSTS-a BiH u sadašnjem sastavu zbog čega bi "opozicija trebala da nosi fes".\nReplicirajući Žuniću, poslanik PDP-a Igor Crnadak rekao je da će se PDP izjasniti o inicijativi Mektića, te da u ovoj stranci smatraju da je to dobro za Republiku Srpsku i da će se neke stvari u društvu pomjeriti naprijed.\n"To je problem SNSD-a koji je u partnerskim i koalicionim odnosima sa SDA. PDP nije briga kako će glasati SDA", rekao je Crnadak.\nPotpredsjednik Narodne skupštine Republike Srpske Milan Petković rekao je da je opravdano skratiti rokove u sudskim postupcima.\nPetković je ocijenio da bi sudija koji svjesno krši pravila za suđenje u razumnom roku trebao da snosi disciplinsku odgovornost, ali i krivičnu ukoliko se dokaže da ima korupcije.\nPoslanik PDP-a Gordana Vidović smatra da je potrebna reforma pravosuđa jer, kako je rekla, postoji sprega pravosuđa, policije i tužilaštva.\n"Ove institucije su nedodirljive jer rade pod izgovorom da je sve transparentno", rekla je Vidovićeva. /nastaviće se/mis/boj/dad


U Sofiji počeo Samit EU-Zapadni Balkan | TRT Bosanski\nU Sofiji počeo Samit...\nU Sofiji počeo Samit EU-Zapadni Balkan\nPrema zvaničnoj najavi EU, tema Samita, koji se organizuje u okviru bugarskog predsedavanja Vijećem Evropske Unije, je povezivanje sa ciljem unapređenja veza EU sa Zapadnim Balkanom, ali i veza unutar regiona, posebno u oblasti infrastrukture\n17.05.2018 ~ 11.01.2019\nSamit Evropske unije (EU) i Zapadnog Balkana, koji za cilj ima potvrđivanje posvećenosti EU prema Zapadnom Balkanu, ali i da se ukaže na potrebu mnogo bliže saradnje samih zemalja Balkana, kao i razvoj njihovih dobrosusedskih odnosa, počeo je danas u Sofiji.\nPrema zvaničnoj najavi EU, tema Samita, koji se organizuje u okviru bugarskog predsedavanja Vijećem Evropske Unije, je povezivanje sa ciljem unapređenja veza EU sa Zapadnim Balkanom, ali i veza unutar regiona, posebno u oblasti infrastrukture, te među ljudima i digitalnoj sferi.\nSamitu, osim šefova država i vlada zemalja članica i najviših zvaničnika EU, prisustvuju i lideri sa Zapadnog Balkana. Na Samitu učestvuju lideri Albanije, Bosne i Hercegovine, Srbije, Crne Gore, Makedonije i Kosova. Domaćin sastanka je premijer Bugarske Bojko Borisov, a sastankom će predsedavati predsednik Evropskog vijeća Donald Tusk. On predstavlja EU, kao i predsednik Evropske komisije Jean-Claude Juncker.\nTakođe, na Samitu učestvuju i predsednik Evropskog parlamenta Antonio Tajani, visoka predstavnica EU Federica Mogherini, evropski komesar za proširenje i susjedsku politiku Johannes Hahn, kao i predstavnici Svetske banke.\nOvaj skup treba da potvrdi posvećenost EU ka partnernima na Zapadnom Balkanu i da region pripada evropskoj porodici, kao i potrebu mnogo bliže saradnje u suočavanju sa zajedničkim izazovima, poput bezbednosti, migracija, geopolitičkog razvoja i dobrosusedskih odnosa.\n"Cilj Samita je da se potvrdi jasna evropska perspektiva za Zapadni Balkan, ali bez kreiranja lažnih očekivanja. Proces pridruživanja EU za svaku zemlju će biti nastavljen već ustanovljenim putem i napredak svake zemlje će se ocenjivati pojedinačno i objektivno, a u skladu sa kriterijumima", navodi se u najavi Samita.\nU najavi Samita navedeno je i da je evropska perspektiva Zapadnog Balkana jedan od četiri prioriteta bugarskog predsedavanja.\n"Stabilnost i prosperitet Zapadnog Balkana je podjednako od interesa za EU, kao i od interesa za građane u regionu, jer su oni preduslov za mir i prosperitet u Evropi", naglašava se u najavi Samita.\nNa Samitu neće učestvovati premijer Španije Mariano Rajoy, zbog stava te zemlje prema Kosovu, ali će Španija ipak imati svog predstavnika, odnosno nekog nižeg diplomatskog zvaničnika, najavljeno je u Briselu. Španija je u januaru dostavila pismo pred usvajanje strategije proširenja na Zapadnom Balkanu, u kom "stopira" spominjanje Kosova u tom kontekstu, ali i odrednicu WB6, odnosno "balkanska šestorka" zbog toga što se njom Kosovo tretira kao država.\nTokom boravka u Sofiji, predsednik Srbije Aleksandar Vučić sastao se sa predsednikom Evropske narodne partije Žozefom Dolom, kao i sa austrijskim kancelarom Sebastianom Kurzom, premijerom Švedske Stefanom Levenom i glavnom izvršnom direktorkom Svestke banke Kristalinom Georgievom.\nSamit je počeo plenarnom sesijom o povezivanju (connectivity), zatim slijedi radni ručak, a potom zajednička konferencija za novinare Tuska, Junckera i Borisova.\nTagovi: samit , Sofija , Zapadni Balkan , EU\nPutin: Spremni smo za izgradnju Turskog toka, Erdogan dolazi naredne nedjelje\nPredsjednik Srbije je naveo da Srbija očekuje mnogo od Turskog toka i da su završene mnoge procedure


Ambasada Savezne Republike Njemačke Sarajevo - Girls’Day u Sarajevu: "Žene na vlasti, zašto da ne?"\nVi ste ovdje Girls’Day u Sarajevu: "Žene na vlasti, zašto da ne?"\nSliku povećati Učenice sa ambasadoricama Francuske i Njemačke (© Njemačka ambasada)\nDogađaj Girls’Day, koji se svake godine organizuje u Njemačkoj i nekoliko drugih zemalja, predstavlja priliku za ohrabrivanje djevojaka da se afirmišu i učestvuju u političkom i ekonomskom životu svoje zemlje, uključujući i pozicije na najvišem nivou.\n26. aprila 2017. godine, njemačka i francuska ambasadorica u Bosni i Hercegovini, organizovale su događaj pod nazivom „Žene na vlasti“ za dvadesetak djevojaka iz sarajevskih srednjih škola.\nTokom ovog susreta, mlade učesnice su imale priliku razgovarati sa ambasadoricama, ali i ženama aktivnim na području bh. ekonomije: Aidom Zubčević, predsjednicom Udruženja poslovnih žena BiH, i Majom Mehmedović, izvršnom direktoricom ProCredit Bank.\nKoristeći primjere iz svojih karijera, prenijele su ključnu poruku: u susretu sa profesionalnim prilikama, nikad sebi ne postavljajte pitanje "zašto", već "zašto ne"?\nNjemačka ambasadorica Christiane Hohmann, također je izvukla lekcije iz svog profesionalnog puta: da bi napredovala, djevojka nikada sebi ne treba postavljati granice. Izazovi su vrijedni truda, a i poraz donosi korisno iskustvo. Podsjetila je mlade učesnice da nikada ne dozvole da im se kaže da su nesposobne nešto učiniti.\nFrancuska ambasadorica, Claire Bodonyi, ohrabrila je mlade učesnice da ruše „stakleni plafon“ koji sprječava žene da dostignu pozicije sa velikom odgovornošću. Objasnila je da se mora imati dva pravila da bi se postalo ambasadoricom, direktoricom preduzeća ili premijerkom: raditi i biti odlučna!


DIJAZ-KANEL: REVOLUCIONARI, NA ULICE! Bela kuća i Kremlj "sukobljeni" oko poslednjih događaja na karipskom ostrvu | Novosti.rs\nViše desetina ljudi je uhapšeno, a u svet su poslate vesti o pretučenim demonstrantima koji traže promenu sistema. Glavna obrazloženja građana koji protestuju, kreću se od nestašice hrane i lekova, visokih cena prehrambene robe usled ekonomske krize do neadekvatnog odgovora na pandemiju virusa korona.\nMeđu uhapšenima je španska novinarka Kamila Akosta, a vlada u Madridu traži njeno oslobađanje. Predsednik Kube Migel Dijaz-Kanel pozvao je pristalice da se suprotstave demonstrantima. Tokom poslednjeg televizijskog obraćanja naciji koje je trajalo četiri sata Dijaz-Kanel optužio je za nemire SAD i sankcije Vašingtona koje u različitim formama traju još od 1962. ocenivši da SAD vodi politiku "ekonomskog gušenja Kube" i da su sankcije najdirektnije skrivile privredni sunovrat. Bela kuća je, manipulacijama kubanskim nezadovoljstvom, radila u pravcu podele naroda, istakao je on.\nDijaz-Kanel je demonstrante nazvao američkim plaćenicima koje je Vašington angažovao da destabilizuju Kubu, a svoje pristalice je pozvao da izađu na ulice i stanu u odbranu Kubanske revolucije.\n- Izdata je naredba da se krene u borbu. Revolucionari, na ulice - poručio je Dijaz-Kanel. - Zahtevamo da ceo svet prizna naš suverenitet, u čemu su Rusija i Meksiko na našoj strani.\nNajveća antivladina previranja na ovom karipskom ostrvu u poslednjih nekoliko decenija dovela su do novog "podrhtavanja" odnosa između Havane i Vašingtona. Američki predsednik DŽozef Bajden pružio je podršku, kako se izrazio, "Kubancima koji traže slobodu posle višedecenijskog pritiska i ekonomskih patnji, čija je posledica nizak životni standard".\nPortparolka ruskog MIP, Marija Zaharova, izrazila je nadu da kubanske vlasti neće prezati od poteza, potrebnih da se ponovo uspostavi državni red, a u interesu svih stanovnika Kube.\nKuba bez Kastra Kuba vesti demostracije na Kubi protesti na Kubi


Nova Iskra Workspace otvara novi radni prostor na Dorćolu - LookerWeekly.com magazin\n· 11/03/2019 ·2 min read\nNova Iskra Workspace powered by rent24 početkom maja otvara vrata svoje nove beogradske lokacije na gornjem Dorćolu. Novi poslovni prostor, na adresi Cara Uroša 18, biće stavljen na raspolaganje zajednici od 130 profesionalaca različitih profila, a karakteriše ga moderan i sveden enterijer, savremeno dizajnirane radne jedinice i veliki broj privatnih kancelarija. “Potražnja za coworking prostorima u Beogradu raste iz godine u godinu i veliko nam je zadovoljstvo da najavimo otvaranje nove lokacije” rekao je Robert Bukvić, osnivač i glavni izvršni director kompanije rent24 ‘’Naša velika globalna mreža u kombinaciji sa lokalnom ekspertizom stvara inspirativne radne prostore za zajednicu uspešnih profesionalaca iz celog sveta.\nNova lokacija nudi do sada najveći broj privatnih kancelarija namenjenih većim timovima i kompanijama, dok će jedan deo prostora biti namenjen frilenserima i manjim timovima. Svi radni prostori u ponudi Nova Iskra Workspace su na neki način jedinstveni, a nova lokacija na Dorćolu je prvi coworking prostor u Beogradu koji će u okviru svog radnog prostora imati restoran i bar, kao i dečiji kutak.\n‘’Sa velikim zadovoljstvom najavljujemo otvaranje još jednog ekskluzivnog radnog prostora u samom centru Beograda ” rekao je Marko Radenković, osnivač i generalni menadžer Nova Iskra Workspace-a. ‘’Posebna prednost nove lokacije je sasvim novi koncept prostora za događaje, koji je u potpunosti izdvojen od radnog prostora i osmišljen da pruži različita iskustva za do 150 gostiju. Javni deo prostora opremljen je najsavremenijom tehničkom opremom i posetiocima nudi atraktivan auditorijum. “\nZa enterijer ovog savremenog prostora površine 1.200 m2 zaslužan je arhitektonski Studio OBE. Izazov je bio projektovati prostor koji se pruža na nekoliko nivoa, a čine ga restoranski deo, multifunkcionalni javni prostor za konferencije, projekcije i meetup događaje, zatim sale za sastanke, radni prostor za 130 korisnika, uz prostor za zabavu i opuštanje, krovnu terasu, kao i urbani vrt u ulaznoj zoni. Enterijer je naglašen suptilnom, ali upečatljivom paletom boja, kao i odabirom savremenih materijala. Karakteristične detalje čine murali koji se nadovezuju na estetiku urbanog vrta, a čitav prostor odiše specifičnom estetikom i izborom detalja koje neguje ovaj arhitektonski dvojac.\nNova Iskra Workspace powered by rent24je vodeći coworking brend u Srbiji, koji je od septembra prošle godine deo kompanije rent24, jednog od globalnih coworking i coliving lidera, koji u svom portofilju trenutno ima oko 45 lokacija na tri kontinenta. Nova Iskra Workspace kreira prostore za novu generaciju frilensera, preduzetnika, startapa, kompanija i organizacija. Kako bi što bolje odgovorili na globalne i lokalne ekonomske i društvene izazove, Nova Iskra Workspace prostori su prilagođeni savremenim tendencijama u polju rada, koje karakteriše multidisciplinarnost, kolaboracija, fleksibilnost i otvorenost.\nOtvaranje novog prostora najavljeno je za proleće, a Nova Iskra Workspace powered by Rent24 poziva sve zainteresovane kompanije i timove, da posete www.novaiskraworkspace.comi rezervišu svoj budući radni prostor na vreme.


Zvezda overila jesenji tron, Pešićeva DOMINACIJA pred derbi! - Sportske.net\nZvezda overila jesenji tron, Pešićeva DOMINACIJA pred derbi!\nRutinski, bez nekolicine standardnih prvotimaca, ekipa Crvene zvezde večeras iskoristila novi kiks Partizana i uoči ''večitog derbija'' svoju prednost uvećala na devet bodova razlike.\nNesebičnijeg fudbalera Zvezda odavno nije imala! (TVITOVI)Milojević opet rotira posle Evrope (SASTAVI)Nije samo Ben, Zvezda prati još jednog napadača!Zvezdin spisak - Četiri imena prioritet, na meti još dva!Hoće li "večiti" odigrati mečeve 21. kola?\nCrvena zvezda je jesenji prvak, što je bilo jasno još posle Partizanovog poraza u Kruševcu (2:1), a briljantnu polusezonu ekipa Vladana Milojevića večeras je ukrasila i još jednom ubedljivom pobedom u Superligi.\nU poslednjoj utakmici 21. kola, Zvezda je na stadionu ''Rajko Mitić'' savladala čačanski Borac sa 3:0 i tako dodatno potvrdila da je ove jeseni najbolja ekipa u ligi.\nNa vodeći gol crveno-belih čekalo se do 35. minuta, a onda je sjajni Aleksandar Pešić lepom varkom ''izlomio'' svog čuvara, pa potom nesebično asistirao za Luku Adžića kome nije bilo tepško da iz neposredne blizine pošalje loptu u nebranjenu mrežu - 1:0.\nTim rezultatom otišlo se na odmor, a posle samo pet minuta igre u nastavku, Pešić je duplirao Zvezdinu prednost, malo i uz pomoć Otaševića, od koga se lopta odbila u mrežu - 2:0.\nPečat na svoju odličnu partiju i još jednu ubedljivu pobedu crveno-belih, Pešić je stavio u 63. minutu, prelepim pogotkom u 63. minutu za konačnih 3:0.\nOvo je Pešiću 17. gol u Superligi, uz čak 11 asistencija.\nVečerašnji meč obeležio je i debi Dejana Joveljića, koji je u 70. minutu ušao u igru baš umesto Pešića.


Porast radikalizma na Kosovu\nHapšenje osumnjičenog teroriste na Kosovu\nOrgani bezbednosti Kosova do sada su preduzeli sve mere da zaustave građane Kosova da se ujedine u podršci terorističkim organizacijama u Siriji i Iraku, rečeno je danas u Prištini na konferenciji o sprečavanju nasilnog ekstremizma i radikalizma na Kosovu. Ovu dvodnevnu konferenciju na kojoj učestvuju predstavnici bezbednosnih sluzbi, verskih zajednica i civilnog društva organizuje Misija OEBS-a na Kosovu.\nDirektor direktorata policije Kosova za borbu protiv terorizma Fatos Makoli rekao je da je porast ekstremizma i radikalizma na Kosovu pod uticajem raznih humanitarnih organizacija i pojedinaca koji su studirali islam u drugim zemljama.\n“Njihovim povratkom, promovisali su grubu formu islama, manje tolerantnu i kao rezultat imamo trend povećanja ne samo verske mržnje nego i mržnje među sektama. Takođe, kroz promovisanje političkog islama postojala je tenedencija smanjivanja razvoja demokratije i urušavanja osnovnih vrednosti našeg društva, a to su zajednički život i verska tolerancija”, rekao je Makoli.\nMakoli je kazao ekstremisti koriste različite forme kojima kroz priču i iskustva utiču na građane Kosova.\n“Imali smo probleme i izolovane incidente među islamskim ekstremistima i samim islamskim vernicima koji se sada nazivaju tradicionalističkim vernicima. Nastojanje ekstremista da utiču, regrutuju i šire ekstremističku ideologiju na Kosovu, uglavnom je rasprostranjeno na mlađu populaciju. To je upozorenje ali i tendencija da žele postati značajan politički faktor za realizaciju njihove ideološke i političke agende. I na kraju, sadašnje posledice su naša strepnja zbog regrutovanja i slanja jednog značajnog broja mladih sa Kosova na ratište u Siriju gde se uglavnom pridružuju terorističkim organizacijama kao što su ISIL i Al Nusra”, kazao je Makoli.\nSavetnik za bezbednost pri misiji OEBS-a na Kosovu Naim Hodža, kazao je da će jedan od budućih ciljeva ove misije biti suzbijanje ekstremizma na duže staze kroz različite programe.\n“U borbi protiv ove pretnje, OEBS smatra da bi protivmere trebalo objediniti sa preventivnim nastojanjima i fokusirati na nekoliko preduslova za širenje nasilnog ekstremizma”, rekao je Hodža.\nDanas, prvog dana konferencije koju organizuje OEBS, nije bilo prevoda za novinare koji događaje prate na srpskom jeziku. Tim povodom oglasili su se Udruženje novinara Srbije i Društvo novinara Kosova i Metohije koji su saopštili da se „ovim postupkom krši pravo srpske medijske zajednice na upotrebu jezika i to od strane onih koji bi trebalo da budu primer poštovanja zakona i prava zajednica na Kosovu”.\nU odgovoru predstavnicima Udruženja novinara Srbije iz press službe misije OEBS-a na Kosovu, saopšteno je da „OEBS iskreno žali zbog današnjeg propusta, koji je kako se navodi, isključivo tehničke prirode i koji je nastao kao rezultat nesporazuma”.


Otvoren Panamski Kanal, svečanoj ceremoniji prisustvovalo samo desetak od 70 pozvanih državnika | Gde Investirati\nOtvoren Panamski Kanal, svečanoj ceremoniji prisustvovalo samo desetak od 70 pozvanih državnika\nJune 26, 2016\tComments 0\nProšireni Panamski kanal posle devet godina renoviranja zvanično je u nedelju otvoren prolaskom kineskog terentnog broda “Andronikos”.\nPanamski kanal je bio spreman za brodove 1. juna. Konzorcijum zadužen za radove saopštio je nedavno da je obavljeno više od 2.000 testova i proba i da su rezultati pokazali da Panamski kanal “funkcioniše na svetskom nivou”.\nRadovi koji su koštali 5,2 milijarde dolara, trebalo je da budu završeni u oktobru 2014, ali su niz prekida radova i sporova oko rashoda doveli do nekoliko odlaganja.\nU okviru proširenja uvedene su šire brodske prevodnice koje će smanjiti čekanje i ubrzati prolazak brodova, i omogućiti prolazak brodova većih od standarda “panamaks” (Panama+maximum – najveći koji mogu da prođu kroz Panamski kanal).\nTaj standard je uveden 1914. godine kada je otvoren Panamski kanal, ali sada svetskim okeanima plove mnogo veći brodovi, dugački i kao tri fudbalska terena s kapacitetom 2,5 puta većim od brodova “panamaks”.\nBrod “Andronikos” s kapacitetom od 9.400 kontejnera izabran je na lutriji, na kojoj su učestvovale kineska kompanija Cosco Shipping Corporation (COSCOCS) i norveška Valenius Wilhelmsen Lines.\nKanal su izgradile SAD koje su ga ga držale pod svojom kontrolom do 1999, a sada su njegov najveći korisnik.\nNa ceremoniju svečanog otvaranja Panamskog kanala danas je došlo svega desetak od 70 pozvanih šefova država, navodi Reuters.\nAgencija prenosi da analitičari smatraju da razlog za to što su većinu delegacija predvodile diplomate “trećeg reda” leži u skandalu oko “Panamskih papira” (“Panama Papers”), kada je više miliona dokumenata procurilo iz panamske advokatske firme “Mossack Fonseca” i otkrilo svetu kako neki od najbogatijih ljudi koriste ofšor kompanije za izbegavanje poreza i pranje novca.\nReuters navodi da je Ministarstvo spoljnih poslova Paname događaj nazvalo diplomatskim uspehom, dok panamski trgovinski analitičar Ernest Bazan smatra da je reputacija Paname “nažalost pogođena (“Panamskim papirima”) i bez sumnje će se odraziti na poslovnu klimu, uključujući Panamski kanal”.\nPrevious Irak: Završena bitka za Faludžu, paravojne jedinice pustoše "centar vere sunitskim muslimana"\nNext Dinar u ponedeljak još slabiji prema evru, oporavak u odnosu na dolar\nTags Panama PapersPanamski kanal\nVanredno stanje u kanadskoj pokrajini, vatra uništila više od 1.600 kuća, naftne kompanije redukovale poslove\nKanadske vlasti proglasile su vanredno stanje u provinciji Alberta zbog požara koji je zahvatio ovaj naftom bogati region.\nGoran Knežević: Do kraja 2017. još 10 investicionih projekata\nMinistar privrede Goran Knežević najavio je da bi do kraja godine trebalo da bude potpisano još 10 investicionih projekata.\nBus Plus: Uplatite svoju mesečnu dopunu online\nZa građane prestonice koji koriste javni gradski prevoz omogućeno je plaćanje mesečne karte online.


Vesti online / Vesti / Svet / "Ovo je veleizdaja": Porošenku preti opoziv?\nOna je to objavila nakon što je objavljen tekst o njegovim ogromnim proneverama u vojsci, prenosi Sputnjik.\n- Materijal koji su novinari objavili potpada pod Član 112. Krivičnog zakona, a to je veleizdaja - izjavila je Julija Timošenko tokom govora u Radi.\nUstav dozvoljava da se pokrene opoziv ako se predsednik tereti za veleizdaju ili neko drugo krivično delo. Da bi se pokrenula procedura opoziva, Parlament je dužan da oformi privremenu istražnu komisiju, koja će prikupiti sve činjenice.\nPosle toga, Vrhovna rada treba sa 226 glasova da donese rešenje o podnošenju tužbe protiv predsednika, a zatim da sa 300 glasova pokrene postupak opoziva. Ustavni sud mora pre toga da donese zaključak o zakonitosti postupka, a Vrhovni sud treba da potvrdi da je predsednik države zaista počinio krivično delo.\nU istrazi se navodi da su Igor Gladkovski, sin prvog zamenika sekretara Saveta za nacionalnu bezbednost i odbranu Ukrajine Olega Gladkovskog, i njegov drug i poslovni partner Vitalij Žukov, kao i Andrej Rogoza od 2016. godine ukrajinskim odbrambenim preduzećima prodavali rezervne delove za vojnu opremu sa maržom od 300 odsto.\nOni su navodno krijumčarili robu sa teritorije Rusije ili su je kupovali u vojnim skladištima u Ukrajini. Novinari tvrde da su na taj način prestupnici od "Ukrooboronproma" dobili više od devet miliona dolara.\nSVET I Barozo upozorio Putina!


Tender za prodaju Komercijalne banke krajem meseca, u igri 5 kupaca | Kamatica\nPočetna > vest > Tender za prodaju Komercijalne banke krajem meseca, u igri 5 kupaca\nTender za prodaju Komercijalne banke krajem meseca, u igri 5 kupaca\nTekst objavljen: 08.05.2019 10:50\nProdaja "Komercijalne banke" sve je bliža.\nRok u kome je država planirala da raspiše tender, a koji se prema nedavnim izjavama iz Ministarstva finansija kretao u periodu od 27. maja do 7. juna, sada je skraćen. Kako saznaje "Blic Biznis", tender za prodaju ove banke, čiji je država najveći pojedinačni vlasnik, planiran je za poslednju nedelju maja.\nDragan 555 09.05.2019 8:43\nNajzad ce je prodati i skinuti sa tereta poreskih obveznika.\nVlada Srbije siniša mali prodaja tender Komercijalna banka lazard prodaja komercijane banke


Međunarodna konferencija o srpsko-albanskim odnosima - European Western Balkans\nMeđunarodna konferencija o srpsko-albanskim odnosima\nBeograd; Foto: pixabay\nBEOGRAD – Srbi i Albanci – kojim putem dalje, tema je međunarodne konferencije, koja će se sutra biti održana u Beogradu, u organizaciji Tanjuga i albanske novinske agencije ATA.\nSkup će biti održan u hotelu Metropol, a o odnosima dva naroda, istorijskim, političkim i međunarodnim okolnostima koji generišu te odnose danas, kao i u kom pravcu bi oni mogli da se razvijaju u budućnosti, s obzirom da koračamo ka istom cilju, ulasku u EU, razgovaraće srpski, albancki i međunarodni poznavaoci ovih odnosa.\nUvodno slovo na ovu temu daće ministar spoljnih poslova Ivica Dačić, a stavove o tome sta spaja dva najbrojnija naroda na Balkanu, šta su ključne prepreke i kako ih prevazići razmeniće poslanik u Evropskom parlamentu Eduard Kukan, dr Rigels Halili sa varšavskog univerziteta, dr Predrad Marković sa Instituta za savremenu istoriju beogradskog univerziteta, Piro Miša sa albanskog instituta za dijalog i komunikacije, te i Dušan Janjić, šef Foruma za etničke odnose.\nOni su učesnici prve sesije sutrašnje konferencije, dok će popodne moguće odgovore na pitanje – kako promeniti negativnu međusobnu percepciju u srpsko-albanskim odnosima i od čega će to zavisiti, ponuditi Bodo Veber iz berlinskog Saveta za politiku demokratizacije, albanski novinar Mustafa Nano, Momčilo Pavlović sa Instituta za savremenu istoriju, direktor Instituta za saradnju i razvoj iz Tirane Ardian Hačkaj, te i Stefan Surlić sa Fakulteta političkih nauka.\nKonferenciji, koju organizuje Tanjug, s namerom da, kao vodeća srpska novinska agencija koja promiviše i nacionalne i evropske vrednosti, doprinese razumevanju i unapređenju saradnje između Srba i Albanaca, prisustvovaće i brojni državni zvaničnici, diplomate, predstavnici međunarodnih organizacija, civilnog sektora, studenti, a skup će otvoriti direktorke dve ahgencije, Branka Ðukić i Armela Krasnići.\nKonferencija je organizovana uz podršsku Ambasade Kraljevine Norveške, a medijski partneri su Prva televizija i portal Europian Western Balcans.\nAgencija Tanjug će emitovati i putem lajv-strima, preko svog sajta i svojih jutjub i fejsbuk profila.\nMedijima u regionu, koji nisu pretplaćeni na servise Tanjuga, tokom sutrašnjeg dana biće omogućen pristup vestima, video snimcima i fotografijama posredstvom platforme OPEN Tanjug.\nU Londonu o tešnjoj saradnji na Zapadnom Balkanu\nDelegacija EU u Srbiji: “EU za Tebe” povodom Dana Evrope\nEWB 15. 12. 2018.\nSastanak NKEU: Izgraditi bolje administrativne kapacitete\nEWB 29. 09. 2017. 08. 10. 2017.


„ Borba za slobodu jednog čoveka je borba za slobodu svih nas“ - Valjevo\nPosted by: MILENA KUZMANOVIĆ in Valjevo 21. December 2019.\tComments Off on „ Borba za slobodu jednog čoveka je borba za slobodu svih nas“\nMada je bilo najava da zbog slave drugog dana Nikoljdana, što iz drugih razloga, ovog petka na Gradskom trgu u Valjevu neće biti održan protesni skup, ipak, u običajnom terminu skup je održan uz prisustvo nešto manjeg broja gradjana. Prisutnima se obratila Milka Erić iz gradskog odbora Demokratse stranke koja je naglasila da je na dosadašnjim skupovima bilo gradjana različitih političkih opredeljenja ali da su ovde svi nastupali kao gradjani vodjeni geslom da je svaki čovek važan i da je borba za slobodu jednog čoveka, borba za slobodu svih nas.\n„Ja želim svima vama, i onima koji jesu i nisu tu, da se zahvalim što ste slobodni , hrabri, odlučni i što nemate strah. Želim da se zahvalim i svima onima koji su pokušali da pojasne drugima u svom okruženju šta je to uradio Aleksandar Obradović i mislim da to moramo da radimo i dalje, na svom poslu, i na svim drugim mestima gde se srećemo sa ljudima. Mnogi ljudi ne znaju istinu“, rekla je Milka Erić i dodala da je ona u poslednjih mesec dana slušala sve i svašta vezano za Aleksandra Obradovića.\nMilka Erić se potom zahvalila i medijima, pre svega, lokalnim koji su, kako je naglasila, blagovremeno i objektivno izveštavali sa protesta i bili na strani borbe i istine.\n„ Želim da vas potsetim i na to da nismo mi jedini ovde u Valjevu koji su se borili za Aleksandra , širom Srbije, bar većeg dela Srbije, bilo je ljudi koji su ovo shvatili kao svoju borbu i činili sve da se prikupe potpisi za puštanje na slobodu Aleksandra Obradovića i da priča o jednom hrabrom i odgovornom čoveku dopre do svih ljudi“, poručila je sa Trga Milka Erić i naglasila da će javnost biti obaveštena o tome kada će se i da li će se Aleksandar Obradović obratiti valjevcima da bi svi oni koji to žele mogli da ga vide i prošetaju sa njim.\nOna je rekla i to da će o daljim akcijama ove inicijative javnost biti blagovremeno obaveštavana.\n„Možda ćemo formu protesta promeniti ali ćemo istrajavati sa prijateljima širom Srbije u ovoj akciji. Da ne bude zabune, ovde ima ljudi različitih političkih opredeljenja ali svi smo ovde nastupali samo kao gradjani vodjeni geslom da je svaki čovek važan i da je borba za slobodu jednog čoveka, borba za slobodu svih nas“, poručila je Erićka.\nAleksandar Obradović Građanski protesti Protesti Valjevo\t2019-12-21\nTagged with: Aleksandar Obradović Građanski protesti Protesti Valjevo\nPrevious: NOVOGODIŠNjI BAZAR OD 25. DO 31. DECEMBRA 2019.GODINE\nNext: Predsednik Srbije Aleksandar Vučić otvorio Hotel “Crni vrh” na Divčibarama


Dosta je bilo: Masovno kršenje prava na privatnost u Obrenovcu - Ekonomske Vesti\nDosta je bilo: Masovno kršenje prava na privatnost u Obrenovcu\n9. maj. 2016 Andrija Matić 0 Comments Dosta je bilo, Mei Ta, Miroslav Čučković, Obrenovac, Saša Radulović, zdravstveni kartoni\nPokret „Dosta je bilo – Saša Radulović“ osudio je stavljanje na uvid 55.000 zdravstvenih kartona Obrenovčana kompaniji Mei Ta.\n„Stavljanje na uvid 55.000 zdravtsvenih kartona Obrenovčana kineskoj kompaniji Mei Ta kako bi „proverila zdravstveno stanje stanovništva“ jer „neće da plaća penale zbog iznenadne bolesti ili invaliditeta“ skandalozan je i protivustavan čin. U Srbiji dosad nije zabeleženo ovako masovno kršenje zakonom garantovanih prava građana na tajnost ličnih podataka o zdravlju.\nVinovnik skandala, Miroslav Čučković, predsednik opštine Obrenovac, najpre je u razgovoru za Insajder otkrio ovaj podatak, da bi , nakon reagovanja Rodoljuba Šabića, poverenika za informacije od javnog značaja, jednostavno slagao da to nikad nije rekao, iako postoji jasan video zapis.\nUz krajnje nehumano postupanje južnokorejske kompanije Jura sa radnicama u Rači i Leskovcu, ovo je novi dokaz kako aktuelna vlast ne samo što poklanja zemljište, infrastrukturu i živ novac (u ovom slučaju 22,7 miliona evra) poreskih obveznika stranim kompanijama od kojih neke, poput Jure, eksploatišu radnike kao roblje, već i ponižava sopstvene građane deleći njihove privatne, najintimnije podatke, koji se, po našem zakonu, mogu pribavljati samo uz sudski nalog.\nPokret „Dosta je bilo – Saša Radulović“ podržava pokretanje postupka nadzora poverenika za informacije od javnog značaja Rodoljuba Šabića nad sprovođenjem Zakona o zaštiti podataka o ličnosti u opštini Obrenovac. Uvereni smo da ovolika servilnost stranim investitorima nije bez konkretnog materijalnog motiva, kao što nije slučajno da je i ovaj investitor usred predizborne kampanje rešio da postavi kamen temenjac za gradnju fabrike.“\n← Završetak Koridora 10 do polovine 2017. godine\nTramp promenio ploču: Bogate treba više oporezivati →\nDJB: Poslovni gubitak Er Srbije preko 45 miliona evra


Igor Crnadak na Samitu u Budvi - BIGportal.ba\nMaj 7, 2019 057\nMinistar spoljnih poslova Bosne i Hercegovine Igor Crnadak će 7. i 8. maja 2019. godine, na poziv ministra inostranih poslova Crne Gore Srđana Darmanovića, učestvovati na sastanku Savjeta ministara spoljnih poslova Jadransko-jonske inicijative (JJI).\nCrna Gora predsjedava Jadransko-jonskom inicijativom, a na ministarskom sastanku u Budvi planirana je predaja predsjedavanja Jadransko-jonskom inicijativom Republici Srbiji.\nPored ministra Crnadka, na sastanku će učestvovati prvi potpredsjednik Vlade i ministar spoljnih poslova Republike Srbije Ivica Dačić, potpredsjednica Vlade i ministarka inostranih i evropskih poslova Republike Hrvatske Marija Pejčinović-Burić, ministarka za regionalna pitanja Republike Italije Erika Stefani, te predstavnici Sjeverne Makedonije, Albanije, Grčke i Slovenije.\nSastanku će prisustvovati i ministar inostranih poslova, političkih odnosa i pravde San Marina Nicola Renzi, u svojstvu specijalnog gosta.\nTokom ministarskog sastanka planirano je usvajanje Budvanske deklaracije, kojom će biti ozvaničeno punopravno članstvo San Marina u Jadransko-jonskoj inicijativi.\nMinistar Crnadak će u Budvi učestvovati i na ministarskom panelu 4. foruma Strategije Evropske unije za jadranski i jonski region (EUSAIR), saopšteno je iz MIP BiH.\nGledamo i ne vjerujemo kako poslije 25 godina izgleda Marimar/Rosalinda\nSatelitski snimak pokazuje da iranski tanker plovi za Siriju\nDva navijača Liverpula povrijeđena u tuči u Napulju\nPejčinović Burić preuzela dužnost generalnog sekretara Savjeta Evrope


U velikoj akciji FBI-a uhapšena i srpska kriminalna grupa - KRIK\nObjavio/la KRIK.rs jun 9, 2021\nTrojanski štit (foto: FBI)\nNajveća organizovana kriminalna grupa koja se bavila trgovinom drogom u Beču u Austriji, a na čijem je čelu bio Dario Đorđević zvani Đoks, uhapšena je u saradnji srpskih bezbednosnih službi, austrijske policije i američkog Federalnog istražnog biroa (FBI), saopštila je američka ambasada u Beogradu. U ovoj velikoj međunarodnoj akciji FBI-a nazvanoj „Trojanski štit“ ukupno je uhapšeno 800 osoba i zaplenjeno više od šest tona kokaina i 140 miliona dolara.\nGrupa je, kako je utvrđeno u istrazi, prodavala heroin, kokain i sintetičku drogu u Austriji i Srbiji. U Beču je početkom maja uhapšeno 10 članova ove grupe: Aleksa Petrović, Predrag Božović, Miloš Hristov, Nikola Savatić, Luka Caro, Todor Jarčević, Petar Selaković, Petar Milojić, Danijel Stojanović i Milun Dukić.\nDan nakon njih uhapšen je i osumnjičeni šef ove grupe Dario Đorđević zvani Đoks kod koga je zaplenjeno 10 kilograma heroina.\nPrilikom hapšenja austrijska policija je pronašla i zaplenila gotovo 10 kilograma heroina, oko pet kilograma kokaina i pola kilograma marihuane, kao i više od 100.000 evra i tri falsifikovana pasoša.\nU ovoj akciji u Srbiji su juče uhapšene još četiri osobe, a za dvema policija traga. Oni se sumnjiče da su kao deo ove grupe prodavali drogu u Srbiji.\nHapšenje grupe rezultat je velike akcije FBI-a protiv organizovanog kriminala nazvane „Trojanski štit“. Naime, FBI je preuzeo kompaniju za prodaju šifrovanih telefona sa aplikacijom za tajnu komunikaciju „ANOM“, koju su kriminalne grupe počele da koriste ne sluteći da je reč o podmetačini.\n„Početkom oktobra 2019, uređaji ANOM-a su se proširili u kriminalnim krugovima među administratorima, distributerima i agentima koji su ovu šifrovanu platformu opisivali klijentima kao platformu ‘koju su smislili kriminalci za kriminalce’“, objašnjava se u saopštenju.\n„ANOM“ se raširio u podzemlju pošto su dva sistema za tajnu komunikaciju koje su kriminalci do tada koristili otkriveni i blokirani. Reč je o platformi „Enkročet“ i sistemu „Nebo“ (Sky).\nFBI je preko „ANOM“-a uspeo da otkrije 12 hiljada šifrovanih telefona koje je koristilo bar 300 kriminalnih organizacija, uključujući međunarodne grupe za trgovinu narkoticima u više od 100 zemalja. Srbija je među zemljama u kojima je ovaj uređaj najviše korišćen, prenose svetski mediji.\nU akciji je uhapšeno više od 800 osoba, pretreseno više od 700 lokacija i zaplenjeno više od šest tona kokaina i 140 miliona dolara. Takođe, u porukama koje su kriminalci razmenjivali otkriveno je oko 100 pretnji ubistvima, a policija je u ovim dopisivanjima videla fotografije stotina kilograma kokaina koji su kriminalne grupe švercovale u konzervama, rečeno je na jučerašnjoj konferenciji Europola koji je takođe učestvovao u ovoj akciji.


Kosovo od dijaloga u Briselu dobija samo ono oko čega se složi Srbija, ocenjuje za RSE kosovski analitičar Azem Vllasi.\nPremijeri Kosova i Srbije u nedelju su u Briselu postigli sporazum o telekomunikacijama i energetici, o kojima se inače pregovaralo dve godine.\nVllasi ističe da ovaj sporazum omogućava Srbiji da otpočne prestupne pregovore sa EU i pre nego što se to očekivalo. Kosovo uslovno dobija međunarodni kod koji će stupiti na snagu kasnije, a do tad, ne zna se šta se sve može izmeniti, navodi on.\n„Sasvim je nejasno šta stvarno dobija Kosovo, osim što naš premijer kaže da smo i taj sporazum postigli, ali što se kosovske strane tiče, taj sporazum ovakav kakav je, iako ne znamo detalje, mogao je ranije biti postignut, ali je srpska strana očigledno postavljala dodatne uslove i dobila ih“, navodi Vllasi.\nOn dodaje da je jedini rezultat poslednje runde dijaloga taj da će Srbija uskoro otpočne pregovore sa EU, te da će se, kako je rekao, posledice imrovizacije sporazuma oko telekoma i energetike, osetiti tek kasnije.\n„Koliko ja vidim to su neke improvizacije gde će kasnije biti puno problema kako će to stvarno funkcionisati. Jer, ako građani maKosova, Srbima na severu Kosova, ako im Energetska korporacija Kosova ne uspostavi fakture za istrošenu električnu energiju, kao i drugim građanima Kosova, onda se postavlja pitanje šta je zapravo tu dogovoreno“, navodi Vllasi.\nGovoreći o predstojećim lokalnim izborima, Vllasi navodi da su veliki izgledi da će se oni održati na osnovu dvostrukih kreterijuma.\n„Na neki način CIK će imati simboličan ili nikakav pristup tome kako će proteći izbori na severu. O tome će se brinuti samo OSCE i time ostaju neograničene mogućnosti manipulacija i sa naduvanim brojkama i sa izbornim rezultatima. Prema tome, na startu se može ispostaviti da neće biti uslova da se održe pošteni i fer izbori bez manipulacija. Pošto su na srpskoj strani osetili da kosovska strana nema granice popouštanja, samo da bi se izbori održali, oni postavljaju nove zahteve, nove uslove koji se graniče sa provokacijama“, navodi Vllasi.\nJedna od takvih provokacija, ističe Vllasi, je prijavljena jedinstvena srpska lista na lokalne izbore, koju podržava Beograd, a pod nazivom 'Srbija'.\n„To je jedna čista provokacija, i to primitivna, neukusna provokacija al koju mogu da progutaj usamo ovakvi pregovarači sa kosovske strane, koji zastupaju kosovsku stranu u Briselu. Jedinu pravu stvar u vezi sa tom provokacijom je ovde rekao Slobodan Petrović, Srbin sa vlasti, koji je rekao da je to neprihvatljivo jer se naglašava da postoje dve vrste Srba ovde, oni visoko naponski iz liste Srbije, i ovi, maltene na baterije. Ali srpska strana više ne može da se seti novih provokacija koliko je kosovska strana spremna da popušta“, kazao je on.


Investiciona grupa "CVC Capital Partners", većinski vlasnik deonica u F1, saopštila je da se 84-godišnji Eklston vratio u upravni odbor. CVC je takođe saopštio da će od januara dobiti dva nova direktora, pošto će funkcije preuzeti nekadašnji predsednik Ferarija Luka di Montezemolo i nekadašnji izvršni direktor kompanije Dijađeo Pol Volš, koja se bavi pićima.\nEklston je svoje pozicije u F1 izgradio tokom sedamdesetih godina, a pomogao je i stvaranju Udruženja konstruktora Formule jedan, koja kontroliše poslovnu stranu takmičenja, među kojima i prodaju televizijskih prava.\nTa britanska kompanija postala je posle poznata kao Formula jedan menadžment (Formula One Management). Ona je tokom godina redovno ulazila u sukobe sa timovima oko finansija, ali je zadržala globalnu kontrolu nad "najbržim cirkusom".


Priznanje Svetozara Marovića: Gorak ukus pravde - PORTAL REVIJE FOKUS\nMay 19, 2016 drdrago\tNo Comments\nIako je izlazak Svetozara Marovića na privremenu slobodu u centru pažnje političke i ukupne javnosti, njegova DPS još uvijek ćuti. Iz te partije, ovim povodom, nije bilo ni pisanog saopštenja ni izjava njenih predstavnika. Čak je, mimo običaja, šef Demokratske partije socijalista, Milo Đukanović u utorak izbjegao da se sretne sa novinarima, a upravo njegov stav prema Maroviću koji je priznao krivicu za krivična djela korupcije i organizovanog kriminala će odrediti i stav partije\nVisoki funkcioner vladajuće Demokratske partije socijalista (DPS), Svetozar Marović je priznao krivicu za učešće u korupciji koja je državnu kasu i budžet Opštine Budva oštetila za desetine miliona eura.\nShodno sporazumu sa Tužilaštvom, Marović je u utorak, 17. maja, izašao na privremenu slobodu, a to je izazvalo reakcije ukupne i političke javnosti.\nIako je izlazak Svetozara Marovića na privremenu slobodu u centru pažnje političke i ukupne javnosti, njegova DPS još uvijek ćuti. Iz te partije, ovim povodom, nije bilo ni pisanog saopštenja ni izjava njenih predstavnika. Čak je, mimo običaja, šef Demokratske partije socijalista, Milo Đukanović u utorak izbjegao da se sretne sa novinarima, a upravo njegov stav prema Maroviću koji je priznao krivicu za krivična djela korupcije i organizovanog kriminala će odrediti i stav partije.\nDok se to ne desi, njihov odnos prema Maroviću koji je i dalje predsjednik Savjeta DPS-a, ilustruje izjava Mila Đukanovića neposredno nakon hapšenja Marovića krajem prošle godine.\nĐukanović je tada rekao da je Marović dao veliki doprinos svim savremenim političkim ostvarenjima Crne Gore.\n„To me svakako opredjeljuje, ne samo političku, nego i prijateljsku privrženost Svetozaru Maroviću“, rekao je Đukanović.\nUvidom u medijske naslove, ali i prostim opažanjem se može steći utisak da javno mnjenje nije reagovalo euforično i da je nezvanična informacija da će Svetozar Marović dobiti oko četiri godine zatvora i nepoznanica u vezi sume koju će morati da vrati ostavila prilično gorak ukus.\nEdin Koljenović iz NVO Građanska alijansa kaže da bi, u vezi sa ovim slučajem, Tužilaštvo trebalo da uspostavi komunikaciju sa građanima.\n„Veoma je bitno da se građanima objasni zašto se sve dešava na ovakav način, zašto je potpisan sporazum i šta se od njega očekuje. Ukoliko sklapanje Sporazuma vodi ka otkrivanju cijele mreže kriminalne grupe koja je učestvovala otuđivanju miliona eura koja pripadaju državnom i opštinskom budžetu, onda Sporazum ima smisla“, kaže Koljenović.\nNezavisni opozicioni poslanik, Dritan Abazović kaže da nema povjerenja u domaće pravosuđe, ali Marovićevo priznanje odašilje snažnu poruku – da je vrh crnogorske vlasti duboko upleten u korupciju i organizovani kriminal.\n„Čovjek koji je godinama bio drugi u hijerarhiji DPS-a i njihov ideolog, svojim potpisom je dokazao da je bio na čelu jedne kriminalne organizacije, a to nikada ne bi mogao da postigne bez zaštite svoje partije kojoj i danas pripada.“\nSvetozar Marović je bio na svim najvišim funkcijama koje nije zauzimao premijer i šef DPS-a, Milo Đukanović. Bio je predsjednik Skupštine, potpredsjednik Vlade, predsjednik državne zajednice Srbija i Crna Gora, u Budvi mu nije ni bila potrebna funkcija za status lokalnog moćnika, a u svojoj partiji je i danas na visokoj funkciji predsjednika savjeta partije.\nGdje je politička odgovornost DPS-a kao strukture koja mu je to sve omogućila?\nProfesor beogradskog Fakulteta političkih nauka, Zoran Stojiljković kaže da postoje dvije vrste političke odgovornosti.\n„Prva je unutrašnja, odnosno, preispitivanje povjerenja članstva u rukovodstvo DPS-a. Drugi mehanizam političke odgovornosti je procjena birača na izborima. Međutim, ja se bojim da mi imamo problem i sa građanima koji javno osuđuju korupciju, ali ako imaju neki interes ili su pristrasni, onda je tolerišu.“\nEsad Krcić (Radio Slobodna Evropa)\nPrethodna priča Egipatski avion sa 56 putnika i deset članova posade srušio se u Mediteran\nSledeća priča Članice NATO-a potpisale protokol o pristupanju Crne Gore Alijansi: Đukanović najavio da će novi parlament će odlučiti o referendumu\nZastrašujuće posljedice klimatskih promjena (VIDEO)\nPrizor koji se rijetko viđa: Pogledajte kornjaču kako lovi i jede goluba (VIDEO)\ndrdrago\tNovember 6, 2018


Roditelji pomozite deci da izgrade samopoštovanje - Odgoj i razvoj - Ringeraja.rs\nSamopoštovanje se gradi od detinjstva, na šta roditelji često zaboravljaju. A upravo oni imaju veoma značajnu ulogu u razvijanju načina na koji će njihova deca vrednovati sebe i ono što rade. Kada se sa tim zakaže u ranim danima, kasnije je vrlo teško da se nadoknadi, pa deca stalno "kaskaju" u pokušaju da cene i odbrane sami sebe. Zato psihoterapeut Kajli Foks savetuje mame i tate da aktivno pomažu klincima u izgrađivanju samopoštovanja.\n- Potrebno je da ih bodrite i podržavate, a ne da ih omalovažavate i stalno kritikujete - kaže Foksova. - Ponašajte se prema njima sa poštovanjem, jer deca to zaslužuju. Uvek mislite kako će oni sutra biti u vašoj poziciji i da će, ako nauče da vrednuju sebe, biti srećniji i uspešniji.\nOna navodi kako roditelji mogu da pomognu svojim mališanima da izgrade samopoštovanje:\n* Stalno ohrabrivanje i podrška\n* Insistiranje da slobodno govore o osećanjima i strahovima\n* Podsticanje kritičkog odnosa prema svemu što ih okružuje, a ne pukog usvajanja i prihvatanja\n* Pohvaljivanje svakog dobrog rezultata i napora\n* Prihvatanje njihovih mana i slabosti\n* Pomaganje da nauče da postavljaju ciljeve i ostvaruju ih, a ne da olako odustaju.


Prema njegovim rečima, izjava šefa NATO-a je očigledno usmerena na povećanje tenzija i nipošto ne pokazuje spremnost na dijalog.Ruski poslanik je podsetio da je „Moskva iz dobre volje još 2019. godine preuzela obaveze za implementaciju takvog moratorijuma odmah nakon prekida Sporazuma o likvidaciji raketa srednjeg i malog dometa, što se, vreme je da se prizna, desilo usled velikih napora pređašnje američke administracije“.Podsetimo, Stoltenberg je tokom konferencije za novinare u Briselu nakon sastanka sa azerbejdžanskim predsednikom Ilhamom Alijevom izjavio da NATO smatra „nepouzdanim“ moratorijum na razmeštanje raketa srednjeg i malog dometa u Evropi, koji je predložila Rusija. Kako je rekao, „dok Moskva ne uništi sve svoje rakete koje narušavaju Sporazum, njen predlog neće ulivati poverenje“.Sporazum o raketama malog i srednjeg dometa potpisan je 8. decembra 1987. godine između SAD i Sovjetskog saveza. On je zvanično stopiran u avgustu 2019. godine na inicijativu Sjedinjenih Američkih Država.\nrusija, jens stoltenberg, sad, sporazum o likvidaciji raketa srednjeg i kratkog dometa, leonid slucki\nGeneralni sekretar NATO-a Jens Stoltenbeg provocira novu raketnu krizu i igra se sa vatrom nazivajući nepouzdanom rusku inicijativu o uvođenju moratorijuma na razmeštanje raketa srednjeg i malog dometa u Evropi, izjavio je predsednik komiteta za međunarodne poslove Državne dume Rusije Leonid Slucki.\nPrema njegovim rečima, izjava šefa NATO-a je očigledno usmerena na povećanje tenzija i nipošto ne pokazuje spremnost na dijalog.\n„Na kraju krajeva, takav stav bi mogao da izazove novu raketnu krizu na našem zajedničkom evropskom kontinentu“, istakao je Slucki.\nRuski poslanik je podsetio da je „Moskva iz dobre volje još 2019. godine preuzela obaveze za implementaciju takvog moratorijuma odmah nakon prekida Sporazuma o likvidaciji raketa srednjeg i malog dometa, što se, vreme je da se prizna, desilo usled velikih napora pređašnje američke administracije“.\n„Beskrajni pokušaji prebacivanja odgovornosti na Rusiju za raskid sporazuma samo pogoršavaju situaciju i ne doprinose razvoju konstruktivnih rešenja. Ne treba se igrati vatrom. Danas je opšti kontekst daleko od najpovoljnijeg sa stanovišta kontrole naoružnja, kao i očuvanja strateške stabilnosti i bezbednosti u svetu“, zaključio je šef odbora za međunarodne poslove ruske Dume.\nPodsetimo, Stoltenberg je tokom konferencije za novinare u Briselu nakon sastanka sa azerbejdžanskim predsednikom Ilhamom Alijevom izjavio da NATO smatra „nepouzdanim“ moratorijum na razmeštanje raketa srednjeg i malog dometa u Evropi, koji je predložila Rusija. Kako je rekao, „dok Moskva ne uništi sve svoje rakete koje narušavaju Sporazum, njen predlog neće ulivati poverenje“.\nSporazum o raketama malog i srednjeg dometa potpisan je 8. decembra 1987. godine između SAD i Sovjetskog saveza. On je zvanično stopiran u avgustu 2019. godine na inicijativu Sjedinjenih Američkih Država.


EXPRES - Otpuštanja necće učiniti VW profitabilnijim od rivala\nOtpuštanja necće učiniti VW profitabilnijim od rivala\nVOLFSBURG - Uprkos otpuštanju 30.000 radnika koji će tako platiti cenu skandala sa manipulacijama vrednostima izduvnih gasova, profitabilnost nemačke automobilske kompanije Folksvagen (VW) i dalje će zaostajati za konkurentima, ocenjuje agencija Rojters.\nFolksvagen je u petak najavio ukidanje radnih mesta, što bi trebalo da donese godišnju uštedu kompaniji od 3,7 milijardi evra do 2020. godine i poveća operativnu marginu ključnog brenda "Folksvagen" na 4,0 odsto do 2020. godine sa očekivanih 2,0 odsto u 2016. godini.\nTaj cilj je, međutim, još uvek niži u odnosu na rivalske automobilske kompanije iz Evrope, kao što su Reno i Pežo Sitroen, koje planiraju operativnu marginu od 6,0 odsto u 2021. godini.\nKako navodi Rojters, sindikati su pristali na otkaze pod uslovom da rukovodstvo stvori 9.000 novih radnih mesta u području električnih automobila, uglavnom u nemačkim postrojenjima.\nPrvi čovek brenda Folksvagen Herbert Dis je izjavio danas da je plan VW-a da do 2025. godine postane lider u proizvodnji električnih automobila.\n"Do 2025. godine, planiramo da prodajemo milion električnih vozila godišnje, i da postanemo svetski tržišni lider u elektromobilnosti", izjavio je Dis prilikom prezantacije budućih planova tog brenda.\nMore in this category: « NBS: Fiskalni deficit u 2016. biće 2,1 odsto BDP-a\tKostić: Novi početak za FAP, posao za 200 radnika »


Prema njegovim rečima, Ministarstvo građevinarstva, saobraćaja i infrastrukture za tu namenu izdvojilo je 900 miliona dinara.\n"Već sutra ćemo raspisati tender za izbor izvođača radova, ali kako procedura dugo >> Pročitaj celu vest na sajtu Radio 021 << traje mi ćemo od polovine narednog meseca uvesti našu opremu, mehanizaciju i radnike koji se bave sanacijom pruga i počećemo radove. Onda kada izaberemo najpovoljnijeg ponuđača uvešćemo i njega u radove", rekao je Maksimović u niškoj Gradskoj kući nakon sastanka sa predstavnicima grada Niša i meštanima Jasenovika.\nOn je rekao da će pruga Niš-Zaječar raditi još jedan mesec, a za to vreme na njoj će biti pojačane mere bezbednosti.\n"Radićemo dodatni tehnički pregled vozova, naročito onih koji prevoze opasne materije. Čuvari pruge svakodnevno će pregledati prugu kako bi na licu mesta utvrdili da li je ona bezbedna za saobraćaj. Garantujem da će pruga biti bezbedna i neće se dešavati neplanirani događaji kao što ih je bilo proteklog meseca", rekao je Maksimović.\nPredsednik mesne zajednice Jasenovik Zoran Jovanović rekao je da će se meštani sutra okupiti u selu kako bi razmotrili obećanje dobijeno od predstavnika železnice.\n"Obećali su da će da pošalju napismeno to što su nam obećali za povećanu bezbednost i sanaciju pruge. Videćemo šta ćemo dalje, pošto su nam i ranije obećavali sanaciju, ali sve se to mnogo odugovlači", rekao je Jovanović.\nNakon što je ovog vikenda na pruzi nedaleko od Jasenovika iskliznulo iz šina pet vagona sa fosforom, meštani su najavili da će blokirati tu saobraćajnicu, ukoliko se njome i dalje budu prevozile opasne materije.\nOni su i ranije upozoravali da je pruga u veoma lošem stanju i apelovali na što hitniju rekonstrukciju. Nedaleko od Jasenovika prošle godine dogodila su se tri iskliznuća vagona, a krajem januara prevrnule su se dve cisterne sa amonijakom, zbog čega su meštani morali da budu evakuisani iz svojih domova na dva dana.\nNoviMagazin.rs: Železnice obećale sanaciju pruge, meštani Jasenovika sumnjičavi\nBeta: Železnice obećale sanaciju pruge, meštani Jasenovika sumnjičavi


PRVA IZJAVA TURČINA KOJI JE UBIO ŠABANA ŠAULIĆA: Evo šta je rekao o STRAVIČNOJ NESREĆI koja je zavila Balkan u CRNO! Njegov ADVOKAT dao je ŠOK izjavu... (VIDEO) - Svet portal\nHome PRVA IZJAVA TURČINA KOJI JE UBIO ŠABANA ŠAULIĆA: Evo šta je rekao o STRAVIČNOJ NESREĆI koja je zavila Balkan u CRNO! Njegov ADVOKAT dao je ŠOK izjavu… (VIDEO)\nVozač “mazde” Alsin Levent koji je izazvao nesreću u kojoj su poginuli kralj narodne muzike Šaban Šaulić i njegov prijatelj Mirsad Kerić, rekao je u svom advokatu u pritvoru da se ne seća nesreće i da je u šoku. Uz to, sumnja se da je automobil kojim je upravljao ukraden!\n“Rekao mi je da ne može da veruje šta se dogodilo u nedelju i da se uopšte ne seća nesreće”, kazao je Šul reporterima “Vestfalen Blata”.\nAdvokat se još osvrnuo i na “sajber linč” koji navodno trpi njegova porodica, budući da se njihove fotografije navodno pojavljuju na raznim forumima i internet portalima. Kratko je prokomentarisao da će “preduzeti nešto sa tim” jer je porodica njegovog klijenta ugrožena.\nTeška saobraćajna nesreća koja se u nedelju ujutru dogodila u Nemačkoj, kada se “mazda” zakucala u zadnji deo “seata” u kom je bio Šaulić sa prijateljima, šokirala je Srbiju. Umesto da sa nastupa stigne kući, Šaulić je preminuo neposredno nakon nesreće u bolničkoj postelji, a dan kasnije za njim je otišao i Mirsad Kerić.\nSa teškim povredama prošao je i treći putnik “seata”, Šabanov kum Slobodan Stojadinović dok je sa lakim povredama ramena hospitalizovan vozač “mazde” Alsin Levent (34).\nVideo sa mesta nesreće možete pogledati OVDE.


Izvoz zaštitne opreme - 9 srpskih kompanija predstavlja se u Dizeldorfu - Pluton Logistics\nDevet srpskih kompanija iz sektora proizvodnje lične zaštitne opreme predstaviće se na Međunarodnom stručnom sajmu lične zaštite, bezbednosti preduzeća i zaštite zdravlja na radu „A+A“ koji će se održati od 26. do 29. oktobra u nemačkom gradu Dizeldorfu. Treći po redu nastup srpskih kompanija organizuju Privredna komora Srbije i Razvojna agencija Srbije, uz podršku Švajcarskog programa za promociju izvoza (SIPPO).\nNa najvećoj svetskoj izložbi za sigurnost, bezbednost i zaštitu zdravlja na radu u okviru Nacionalnog paviljona Srbije predstaviće se osam kompanija: Bramy (Aleksandrovac), Jugotex (Smederevo), S&D Tekstil (Stara Pazova), Stim Import (Loznica), Trayal Korporacija (Kruševac), Tigar (Pirot), Leon (Šabac) i Yukk Zipplast (Požega), dok će svoj samostalni nastup i ove godine imati preduzeće Krke System iz Novog Sada.\nSrpski izlagači će predstaviti svoje zaštitne uniforme, zaštitnu i anatomsku obuću i ostalu zaštitnu opremu koja pruža bezbednost tokom rada.\nPartneri srpskih kompanija, koji iz objektivnih razloga nisu u mogućnosti da prisustvuju na sajmu, moći će da održe bilateralni sastanak pomoću interaktivne hibridne platforme, koja se nalazi na stranici https://expo.pks.rs/.\nTokom trajanja sajma, svoje proizvode će predstaviti 1.245 kompanija iz svih krajeva sveta. Iz Službe za organizaciju sajmova, manifestacija i događaja PKS poručuju da je bezbednost i zaštita na radnom mestu u poslednje vreme postala posebno značajna, upravo iz razloga što su ljudi na rukovodećim mestima postali svesni da je briga o zaposlenima istovremeno i ulaganje koje obezbeđuje dalji rast.\n← Kombinovani transport: SLOVENIJA pomaže železnicu sa 15 miliona evra\nPODSETNIK: Zabrana preticanja za kamione u Sloveniji od 1. novembra →\nIzvoz iz Leskovca – „TeraSteel“ počeo proizvodnju sendvič panela\n13. oktobra 2017. marko


Radnici Pošte Srbije dobijaju zaradu iz dobiti preduzeća - Televizija Kopernikus TV K::CN\nPremijerka Srbije Ana Brnabić, predstavnici reprezentativnih sindikata „Pošte Srbije“ i vršilac dužnosti direktora tog preduzeća Mira Petrović razgovarali su danas i postigli dogovor o isplati zarade zaposlenima iz dobiti preduzeća, saopšteno je iz Vlade Srbije.\nPremijerka Ana Brnabić obavestila je predstavnike sindikata da je Vlada Srbije posvećena nastavku reforme sistema plata zaposlenih u javnim službama.\nPozvala je na razumevanje da se započeta reforma nastavi, nakon čega će kako je navela, fokus u potpunosti biti na reformi javnih preduzeća, procesu koji je u nekim javnim preduzećima već počeo i treba da donese veću efikasnost, bolji standard zaposlenih i veći priliv u budžet Srbije.\nOna se sa predstavnicima sindikata „Pošte Srbije“ sastala posle zajedničke sednice Vlade Srbije i Republike Srpske, a posle sastanka je izjavila da ceni izuzetne napore poštanskih radnika koji redovno pružaju usluge svim gradjanima Srbije, pa i onima u najudaljenijim krajevima zemlje.\nPotpredsednik Vlade i ministar trgovine, turizma i telekomunikacija Rasim Ljajić obavestio je juče na sednici članove Vlade o trenutnoj situaciji u Javnom preduzeću „Pošta Srbije“ i zahtevima zaposlenih.\nAna Brnabić juče se sastala i sa ministrom bez portfelja zaduženim za regionalni razvoj i koordinaciju rada javnih preduzeća Milanom Krkobabićem i vršiocem dužnosti direktora Javnog Preduzeća „Pošta Srbije“ Mirom Petrović, sa kojima je dogovoreno da je prihvatljivo rešenje da se isplata zarade zaposlenima obavi iz dobiti preduzeća. Ona je pismom obavestila predstavnike reprezentativnih sindikata Pošte Srbije o ishodu tih razgovora.


Program "Mladi duh Evrope" predstavlja jednu od najuzbudljivijih selekcija Festivala evropskog filma Palić, i ove godine donosi mnogobrojne zanimljive filmove koje je pažljivo selektovao britanski filmski kritičar Nil Jang, saopštili su iz organizacije festivala.\nProgram "Mladi duh Evrope" na palićkom festivalu Program "Mladi duh Evrope" predstavlja jednu od najuzbudljivijih selekcija Festivala evropskog filma Palić, i ove godine donosi mnogobrojne zanimljive filmove koje je pažljivo selektovao britanski filmski kritičar Nil Jang, ...\nList Danas, za ljubitelje kinematografije, izdvaja projekcije koje se očekuju u narednih sedam dana na filmskim platnima. Svake sedmice donosimo nove preporuke. 11. jul – U ratu Francuski film „U ratu“ od danas će biti prikazivan na repertoaru bioskopa u Kombank Dvorani.\nPredstojeće 26. izdanje Festivala evropskog filma Palić, koje se održava 20. do 26. jula u Subotici i na Paliću, otvoriće novo ostvarenje Pedra Almodovara "Tuga i slava" Biće prikazano 130 filmova iz svih krajeva Evrope tokom festivala, najavili su danas organizatori na ...\nAlmodovarova "Tuga i slava" otvara filmsku smotru na Paliću\nAlmodovarova "Tuga i slava" otvara filmsku smotru na Paliću Tokom predstojećeg 26. izdanja Festivala evropskog filma Palić koji će biti održan od 20. do 26. jula u Subotici i na Paliću, biće prikazano 130 filmova iz svih krajeva Evrope, a ovu vrednu filmsku smotru otvoriće novo ...\nMLADI DUH EVROPE NA FESTIVALU EVROPSKOG FILMA PALIĆ: Naglasak na kratkim i eksperimentalnim filmovima\nProjekcije ovih filmova održavaće se od 21. do 26. jula na Letnjoj pozornici bioskopa Abazija na Paliću Program „Mladi duh Evrope“ predstavlja jednu od najuzbudljivijih selekcija Festivala evropskog filma Palić , i ove godine donosi mnogobrojne zanimljive filmove koje je ...\n26. izdanje festivala održaće se od 20. do 26. jula na Paliću i u Subotici Ovogodišnje, dvadeset šesto izdanje Festivala evropskog filma Palić, održaće se od 20. do 26. jula na Paliću i u Subotici, u organizaciji Otvorenog univerziteta Subotica.\nOvogodišnje, dvadeset šesto izdanje Festivala evropskog filma Palić, održaće se od 20. do 26. jula na Paliću i u Subotici, u organizaciji Otvorenog univerziteta Subotica. Festival se tradicionalno održava na više lokacija među kojima su jedinstvena Letnja pozornica na Paliću kao ...\nOvogodišnje, dvadeset šesto izdanje Festivala evropskog filma Palić, održaće se od 20. do 26. jula na Paliću i u Subotici, u organizaciji Otvorenog univerziteta Subotica. Festival se tradicionalno održava na više lokacija među kojima sujedinstvena Letnja pozornica na Paliću kao ...\nBORBA ZA UGROŽENE! Festival evropskog filma Palić! Tuga i slava Pedra Almodovara svečano će otvoriti festival, a ...\nOvogodišnje, 26. izdanje Festivala evropskog filma Palić održaće se od 20. do 26. jula na Paliću i u Subotici. Drama "Tuga i slava" Pedra Almodovara svečano će otvoriti festival, a zatvoriće ga belgijski film "Mladi Ahmed" braće Darden.\nOvo su ostvarenja koja se takmiče za nagradu festivala Ovogodišnje, dvadeset šesto izdanje Festivala evropskog filma Palić, održaće se od 20. do 26. jula na Paliću i u Subotici, u organizaciji Otvorenog univerziteta Subotica.\nTokom predstojećeg 26. izdanja Festivala evropskog filma Palić koji se od 20. do 26. jula održava u Subotici i na Paliću, biće prikazano 130 filmova iz svih krajeva Evrope, a ovu vrednu filmsku smotru otvoriće novo ostvarenje Pedra Almodovara "Tuga i slava", najavili su danas ...


Sajam knjiga danas u znaku Branka Ćopića - ebart\nSajam knjiga danas u znaku Branka Ćopića\n27. Oktobar 2015. godine\nBeogradski sajam knjiga, 60. po redu, danas će biti u znaku Branka Ćopića.\nU sali "Ivo Andrić" biće organizovana tribina na temu "Branko Ćopić: Jeretik golubijeg srca" na kojoj će učestvovati Svetozar Koljević, Miloš Jevtić, Jovan Delić, Jovan Ljuštanović a moderator će biti Nedeljka Perišić.\nU sali "Branko Ćopić" biće organizovane dve tribine posvećene ovom piscu i stogodišnjici njegovog rođenja - "U Brankovoj kućici" na kojoj učestvuju Ljubivoje Ršumović, Raša Popov, Slobodan Stanišić i "Brankova potkovica" gde će o humoru u književnosti za decu govoriti Vladimir Andrić, Branko Stevanović, Pop D. Đurđev, Tode Nikoletić.\nU sali "Borislav Pekić" Portalibris će predstaviti domaće pisce fantastike, dok će dodela nagrade "Dositej Obradović" španskom izdavaču Acantilado.\nNa ruskom štandu biće prikazani dokumentarni filmovi o Rusiji, potpisan sporazum o saradnji između generalne direkcije Moskovskog međunarodnog sajma knjiga i direkcije Međunarodnog beogradskog sajma knjiga, predstavljene knjige o Rusiji, i ruskoj književnosti i održan "čas ruske kuhinje".\nKancelarija za Kosovo i Metohiju Vlade Srbije predstaviće izdavaštvo i stvaralaštvo Srba sa Kosova i Metohije. Svečano otvaranje štanda Kancelarije za KiM, koji će otvoriti direktor Kancelarije Marko Đurić, biće organizovano u hali 1a. Đurić će obići štand Javnog preduzeća "Mreža-most", na kome će biti predstavljena četiri medija na srpskom jeziku na KiM - TV Most, RTV Puls, Radio Gračanica i Radio Kosovska Mitrovica.\nSvečanom otvaranju štanda Kancelarije za KiM i obilasku štanda srpskih medija sa Kosmeta najavljeno je prisustvo brojnih političkih predstavnika Srba sa KiM i ambasada u Beogradu.\nTakođe, danas je otvaranje i štanda Delegacije Evropske unije u Srbiji i EU info centra pod motom "Knjige spajaju Evropu". EU će tako učestvovati od danas do 1. novembra, po četvrti put zaredom, na Beogradskom međunarodnog sajmu knjiga.\nNa štandu će biti izložene publikacije o EU, njenom istorijatu, načinu funkcionisanja i odnosima Srbije i Unije. Specijalni gost biće mađarska književnica Edina Svoren koja je jedna od 12 dobitnika nagrade EU za 2015. godinu.\nCeremoniji otvaranja prisustvovaće šef Delegacije Evropske unije ambasador Majkl Davenport, ministarka zadužena za evropske integracije Jadranka Joksimović, šefica Pregovaračkog tima za vođenje pregovora o pristupanju Srbije Evropskoj uniji Tanja Miščević, upravnik Narodne biblioteke Srbije Laslo Blašković.\nKako je saopšteno, himnu Srbije i "Odu radosti" izvešće "Camerata Serbica braš", koja će zatim odsvirati "Trijumfalni marš". EU će se na sajmu predstaviti u hali četiri.


26. Jul 2000 16:08 (GMT+01:00)\n"Glas" zove Vašington\nSNV Kosova i Metohije o srpsko-albanskoj deklaraciji\nOtac Sava: Odgovornost za neizlazak na izbore ne može da se stavi na leđa srpskog naroda\nBEOGRAD, VAŠINGTON - Srpska delegacija došla je na konferenciju s jasnom svešću da je dijalog jedini put ka boljoj budućnosti, ali i s čvrstim stavom da se može raspravljati samo u okviru mandata Rezolucije 1244. Nismo nastupali u ime srpske države, već onog dela srpske zajednice koji podržava naš rad. Zato se u Erli Hausu kod Vašingtona nije raspravljalo, niti govorilo o statusu Kosova i Metohije.\nSrpska delegacija posebno je svedočila o nepostojanju osnovnih sloboda i prava za srpski narod, ali i ostale nealbanske zajednice. Albanska delegacija je insistirala na integraciji Srba u posleratnom kosovskom društvu, iako nije pokazala jasnu strategiju kako da se stvore bezbednost i slobode potrebne za taj proces - komentariše za "Glas" razgovore Srba i Albanaca u SAD protosinđel Sava Janjić, portparol SNV Kosmeta.\n-Srpska strana je priznala izbore kao neophodan demokratski proces, ali i istakla da na Kosmetu ne postoje osnovne slobode za fer izbore, čime je jasno pokazala da odgovornost o ovom pitanju ne može da se stavi na leđa srpskog naroda. Međunarodna zajednica nema moralnog prava da traži srpsko učešće na izborima ukoliko se ne omogući svim glasačima sloboda i pravo da bezbedno dođu do biračkih mesta - napominje otac Sava.\nPobeda ili okupacija?\nUsvajanjem novih saveznih izbornih zakona kojima su izborne jedinice s Kosmeta pripojene opštinama na jugu Srbije, Vranju i Prokuplju, odnosno izbegavanjem izbora na Kosmetu, Savezna vlada je pokazala da nema ingerencije nad delom svoje teritorije. Neobično je da oni koji su potpisali Vojno-tehnički sporazum i Rezoluciju 1244 i to proslavili kao pobedu diplomatije, sad u prisustvu međunarodne zajednice na Kosmetu vide okupaciju - kaže otac Sava, komentarišući deo novog saveznog izbornog zakona koji se tiče izbornih jedinca u južnoj srpskoj pokrajini.\n-S druge strane, SNV Kosmeta spremno je da prihvati imenovanje srpskih predstavnika u opštinama ukoliko to odluči specijalni predstavnik generalnog sekretara UN, kao i da prizna izbore i izborne rezultate i u ovakvim uslovima, ukoliko to učini međunarodna zajednica. Tako, i pored neizlaska na izbore, srpski narod u pokrajini neće biti izolovan i omogućiće mu se da učestvuje u društvenim procesima - objašnjava Sava Janjić.\nPrema njegovim rečima, ovakvim stavom izbegnut je bojkot izbora i samim tim i konfrontacija s međunarodnom zajednicom koja te izbore organizuje. "Imenovanje srpskih predstavnika bilo bi u nadležnosti šefa Unmika koji bi ih, prema sopstvenom kriterijumu, birao iz svih "struja" koje postoje u srpskoj zajednici u pokrajini, što je na razgovorima prihvatila i albanska strana", kaže otac Sava.\nPrema oceni predstavnika SNV Kosova i Metohije, "iz intenzivnih razgovora i prihvaćene zajedničke deklaracije vidljivo je da i Srbi i Albanci na Kosovu i Metohiji žele mirno, demokratsko i tolerantno društvo u kojem će svi stanovnici imati jednaka prava i slobode".\n- Bez obzira na postojeća neslaganja između delegacija, pokazan je visok stepen kolegijalnosti i spremnosti na dijalog. Albanci i Srbi su prvi put otvoreno i konstruktivno razgovarali o svojoj budućnosti, svojim viđenjima tekućih problema na Kosmetu i o načinima prevazilaženja teškoća - kaže otac Sava.\nDirektor kancelarije Stejt departmenta za sprovođenje sporazuma o Kosmetu, ambasador Džon Menzis, rekao je za "Glas Amerike" da se nada da će rezultati ovog skupa biti uskoro vidljivi, "jer je sam sastanak bio usredsređen na pitanja o kojima je bilo moguće postići dogovor". Menzis je demantovao da se razgovaralo o konačnom statusu Kosmeta, ali da je diskutovano o predstojećim lokalnim izborima o kojima dve strane nisu postigle saglasnost.\nDa ne bude mrtvo slovo\nPredsednik SNV Kosmeta, vladika Artemije, izrazio je nadu da organizator konferencije, vašingtonski Institut za mir i američka administracija, neće dozvoliti da deklaracija ostane "mrtvo slovo na papiru". "Bilo je mnogo govora upravo o projektima i procesima stvaranja uslova za povratak svih prognanih s Kosova, ali i pronalaženje onih koji su nestali i kidnapovani", rekao je vladika za "Glas Amerike".\nTači: Zašto ne na Kosovu?\n"Verujem da se ovakvi susreti mogu organizovati i na Kosovu. Drago mi je da među Albancima postoji volja za razumevanje problema kosovskih Srba, a drago mi je da su i Srbi počeli da prihvataju novu realnost na Kosovu i da se sve više distanciraju od zvaničnog Beograda", rekao je za "Glas Amerike" Hašim Tači, predsednik DPK, izrazivši nadu da će se kosmetski Srbi, ipak, uključiti u popis stanovništva i izaći na izbore.


Darmanović u Vašingtonu: Alijansa je već 70 godina garant bezbjednosti - CdM\nDarmanović u Vašingtonu: Alijansa je već 70 godina garant bezbjednosti\nMinistar vanjskih poslova Srđan Darmanović učestvovao je na ministarskom sastanku država članica NATO-a u Vašingtonu, gdje je istakao da je NATO Alijansa već 70 godina garant bezbjednosti euroatlanskog prostora.\nU fokusu diskusije tokom prve radne sesije bio je odnos sa Rusijom, sa posebnim osvrtom na kršenje Sporazuma o zabrani nuklearnih raketa kratkog i srednjeg dometa (INF) i bezbjednost u Crnom moru.\n“Crna Gora pridaje značaj politici odvraćanja i odbrane što je potvrđeno i kroz upućivanje pripadnika Vojske Crne Gore u Letoniju, u borbenu grupu Unaprijeđenog prisustva NATO-a, krajem prošle godine. Doprinos koji Crna Gora daje kroz povjerilačke fondove za izgradnju odbrambenih kapaciteta južnih partnera je značajan, ali i privrženost principu 360 stepeni u okviru politike projektovanja stabilnosti Alijanse van sopstvenih granica, kao i na porast broja naših predstavnika u misijama NATO-a”, dodao je on.\nPrema njegovim riječima, Crna Gora dinamički podržava plan preuzimanja ravnomjernijeg tereta odgovornosti, a namjera naše države je i da realizuje obaveze iz Velsa, u skladu sa Nacionalnim planom investiranja u odbranu.\nTagsNATO srđan darmanović Vašington\nNe bi loše bilo da se konačno primi Belgija u NATO


Pogoršana epidemiološka situacija, smanjiti okupljanja, poštovati mjere | 058.ba\nSRNA - Jovana Borovčanin - 14. oktobra 2021.\t058.ba\nVIŠEGRAD – Epidemiološka situacija u Višegradu je pogoršana, pa je opštinski Štabu za vanredne situacije donio zaključak da ustanove i preduzeća sprovode mjere koje se odnose na mjerenje tjelesne temperature, dezinfekciju i nošenje maski u prostorijama, te ukazao na potrebu da se smanje okupljanja.\nDirektor Doma zdravlja Snežana Đurović rekla je da predstoje slavlja i da je neophodno da se sprovode sve propisane epidemiološke mjere, baš kao i na sahranama, posebno kod osoba umrlih od korone.\n„Taj čin treba obaviti samo u krugu najuže porodice, jer je to jedini način da spriječimo dalje širenje zaraze“, istakla je Đurovićeva.\nUz poštovanje propisanih mjera, Đurovićeva je uputila apel stanovništvu da se vakciniše, jer je prevencija najvažnija, naglasivši da je smrtnost zabilježena kod nevakcinisanih, kao i da obolijevaju mladi.\n„Uskoro će početi i aplikacija treće doze, ali smatram da ni prvu dozu nije primio adekvatan broj ljudi. Treba da znaju, ako vakcinisani i obole, imaju znatno blažu kliničku sliku“, rekla je Đurovićeva i napomenula da se u višegradskom Domu zdravlja skoro svakodnevno sprovodi proces imunizacije.\nSanitarni inspektor opštine Višegrad Slađana Miovčić apelovala je da roditelji sugerišu đacima da u učionicama nose maske, te naglasila da će inspekcijske kontrole biti pojačane.\n„Kada je riječ o mjerama izolacije, onog trenutka kada je osoba upućena na testiranje sa sumnjom na prisustvo virusa korona, smatra se da je ona u izolaciji i mjere koje se propišu u Domu zdravlja moraju se poštovati, a po dobijanju pozitivnog testa testirani i članovi njegove porodice su odgovorni za eventualno kršenje izolacije“, precizirala je Miovčićeva.\nOna je dodala da će biti pooštrene kazne za kršenje izolacije, pa je pozvala stanovnike da savjesno pristupe ovom problemu i poštuju propise.


Ciklus predavanja: POGLED NA LIKOVE U DOKUMENTARNOM FILMU - SJAJ KURVI Prolog\nUtorak, 21.novembar, 19.00, Mala sala\nAutor: Vladimir Šojat, filmski autor i producent\nU poslednjoj deceniji vrtoglavi uspeh dokumentarnih filmova ogleda se u naglom povećanju broja gledalaca, kako u komercijalnim bioskopima tako i na specijalizovanim festivalima. Nove okolnosti otvorile su prostor za promišlјanje i analizu elemenata filmskog izraza u ovoj filmskoj formi.Da li predmeti, bilјke i životinje mogu biti filmski likovi? Kako ubediti zločinca da javno govori o svom zločinu iako mu za taj zločin nije suđeno? Da li ništa može da bude filmski junak? Ko je zapravo bio Airton Sena? Kako snimiti film o ilegalnim emigrantima a da ih policija ne deportuje posle projekcije? Kako se reflektuju odluke državnih organa na lokalne zajednice? Ali i više od toga -na kom nivou jedna, široj javnosti nepoznata priča,može dobiti univerzalnu vrednost?\nSerija od 12 predavanja sadrži projekcije primera iz filmova, diskusijui susrete sa autorima. Takođe, ovaj ciklus predstavlјa i skromni omaž Dušanu Stojanoviću, našem najznačajnijem filmskom teoretičaru.\nAustrija, 2011, 119'\nDa li znate ko je najtraženija zvezda na internetu 2014.?


Udruženje pravnika Crne Gore usvojilo Izjavu o stanju u oblasti vladavine prava\nUpravni odbor Udruženja pravnika Crne Gore, cijeneći značaj unapređenja procesa evropskih integracija i vladavine prava, na jučerašnjoj sjednici usvojio je Izjavu o stanju u oblasti vladavine prava.\nPolazeći od sadržaja radnog dokumenta Evropske komisije o stanju u oblasti vladavine prava (»non pejper«), a koji će, u najvećem, biti ponovljen i u redovnom izvještaju EK o stanju u ovoj oblasti u Crnoj Gori, Udruženje pravnika Crne Gore smatra potrebnim da svi akteri, bez obzira da li dolaze iz sfere političkog života, pravosuđa ili civilnog društva, prepoznaju dio svoje odgovornosti i tako eliminišu »slabe tačke« sistema, kako bi se proces evropskih integracija pomjerio iz stanja mirovanja i održala aktivna šansa crnogorskog društva da, u dogledno vrijeme, postane dio Evropske unije.\nUdruženje pravnika dokumenta Evropske komisije vidi kao programski putokaz ali i kao upozorenje EU na postojeći period nefunkcionalne demokratije, te trajuća stanja u kojim postoje vršioci dužnosti u većem broju institucija, »treće« i n-te mandate u pravosuđu i niz »propuštenih šansi« da se ostvari vladavina prava, kao preduslov da Crna Gora ostvari svoju evropsku agendu.\nKao organizacija civilnog društva i najstarija nacionalna organizacija crnogorskih pravnika cijenimo važnim da Crna Gora, a posebno novi saziv parlamenta,uvaži preporuke iz dokumenta EK i ispuni jasno identifikovane zadatke iz pregovaračkog procesa sadržane u poglavlju 23. i tako da se cjelokupno društvo vrati u proces »konsolidacije demokratije«.\nDa bi ovi ciljevi bili ispunjeni, u prvom redu se moraju konsolidovati institucije u kojima traju v.d. stanja i povratiti povjerenje u pravosudni sistem, za šta je neophodno da se u Skupštini Crne Gore ostvari kvalitetan međustranački dijalog i postigne 2/3 odnosno 3/5 većina za izbor sudija Ustavnog suda, Vrhovnog državnog tužioca i četiri ugledna pravnika u Sudski savjet. Tim prije što se neizbor čelnika ovih institucija više ne može pravdati »ustavnim rješenjima« jer prigovor Brisela nije u pravcu izmjene Ustava već u pravcu postizanja političke volje da se Ustav dosljedno sprovede.\nUslov da se prekine trajuća nefunkcionalnost institucija, čiji su uzroci sadržani u samim institucijama i njihovom uočljivom manjku kapaciteta da budu pokretači napretka, ali i višegodišnjoj političkoj krizi koja je ugrozila funkcionisanje političkog/parlamentarnog sistema, je širi politički dogovor, koji traži promjenu političke kulture.\nStoga, Izjava Udruženja pravnika je rezultat namjere da se snažnije identifikuju slabosti i integriše širi društveni potencijal u vođenju javnih politika u kontekstu postizbornog ambijenta i kao takva upućena je domaćoj i međunarodnoj javnosti.\nUdruženje pravnika očekuje da nakon konstituisanja zakonodavne i izvršne vlasti sve političke elite posvećeno priđu rješavanju navedenih »otvorenih pitanja« iomoguće izbor kolega pravnika od integriteta za Vrhovnogdržavnog tužioca, sudije Ustavnog suda i članove Sudskog savjeta iz reda uglednih pravnika, te da pristupe reformi izbornog zakonodavstva u cilju poštovanja preporuka OEBS/OIDHR-a. Samo na taj način Crna Gora se može predstaviti kao odgovorna država koja ozbiljno i iskreno pristupa procesu evropskih integracija, u interesu svih njenih građana.\nIzjava Udruženja pravnika je dostavljena Skupštini Crne Gore, Oani Kristini Popi, šefici Delegacije EU u Crnoj Gori i Džudi Rajzing Rajnke, ambasadorki SAD u Crnoj Gori.